Bila Raya Anak Buat Hal Rumah Orang. Pening Kepala Dibuatnya. Wanita Ini Kongsi 6 Tip Handle Anak Musim Raya

Bila raya memang tak keruan apabila ada anak-anak yang mengamuk. Memang kalut dibuatnya termasuk buat tumpah air atau buat hal rumah orang. Wanita ini berkongsi tip handle anak musim perayaan. Boleh jadi panduan bersama. Ikuti perkongsian puan Ashikin Hashim.

Tip Handle Anak Masa Raya | Jika anak mengamuk | Adik beradik, ipar duai, sepupu sepapat, mertua semua sila baca

*Mohon jangan salah anggap. Status ini fokus kepada ANAK MENGAMUK SEMASA RAYA. Bukan post ‘ KENAPA ANAK KAU, AKU YANG KENA JAGA. ‘ atau ‘ KENAPA KAU TAK MASUK DAPUR, ASYIK GENTEL ANAK’. Saya bercerita perihal anak mengamuk ya 🙂

Raya sudah semakin dekat. Maka ramailah orang yang akan kita jumpa. Ada ibu yang risau akan perangai anak-anak nanti. Takut ada yang mengamuk, buat hal di rumah orang, tumpahkan air, bergaduh dan sebagainya.

Bukan itu sahaja, kerisauan itu ditambah pula dengan pandangan orang, cakap-cakap orang dan sebagainya.

Don’t be jungemental.

ANAK SEORANG TAK SAMA DENGAN 2 ORANG

Anak seorang tidak sama dengan 2 orang anak. Tidak akan sama juga dengan 3 orang anak. 4 orang dan seterusnya.

Anak lelaki seorang tidak sama dengan anak lelaki yang 4 orang. Anak perempuan mungkin tidak sama dengan anak lelaki.

Don’t ever compare.

Jika nampak anak orang lain mengamuk contohnya, apa yang kita boleh bantu?

1. Jangan nak provok lagi – eh…kenapa ni mengamuk-mengamuk ni. Pak Long masukkan dalam toilet kang. Tengok Ahmad tu, diam je, mane ade nangis.

2. Bantu untuk tenteramkan. Tak mampu tolong jangan pandang sinis pada ibu bapanya. Jangan mengata yang bukan-bukan. Bukan mudah mahu membesarkan anak. Jadi, jangan tambah beban mereka. Kasihankan mereka. Kena ada empati.

3. Biasanya kita beraya beramai-ramai kan? Jadi, hadkanlah kunjungan ke rumah-rumah. Janganlah terlalu lama. Ambil kira emosi anak-anak. Mereka bukan seperti kita. Mereka mudah penat. Mereka cepat lapar. Mereka tak boleh sabar. Semuanya ada had.

4. Adik beradik, ipar duai, mertua dan sesiapa sahaja, mestilah saling menyokong. Kalau yang itu menangis, kita tolong, kalau anak kita menangis, org lain pula tolong – tak perlulah menambah sakit hati si ibu dengan kata-kata yang tak membantu langsung seperti ‘ anak dia yang kedua tu memang lain sikit. ‘, ‘ anak ko tu kenapa? Cuba bagi makan. Lapar agaknya budak tu. ‘ ‘ anak ko tu kembung agaknya.’ – jangan hanya bercakap. Cuba bantu sama-sama. Boleh?

Kepada para ibu pula: 6 TIP KENA ALERT

1. Be positive – jangan rasa down dengan kata-kata orang yang tidak tahu hujung pangkal. Jika kita berilmu, jangan risau.

2. Selalu ingatkan anak to be behave – dalam kereta, kat rumah, masa makan, masa main – selalu ulang, adik kena jadi anak yg baik, main elok-elok, main sama-sama.

3. Mata jangan lekang dari tengok anak. Selalu tanya keadaan anak. Bila kita close monitor, kita dapat kurangkan banyak risiko – risiko gaduh, risiko merajuk, risiko mengamuk.

4. Jika anak mengamuk di rumah orang, terus ambil anak dan bawa satu tempat. Cuba tenteramkan anak. Jika dia tidak mahu dipujuk, biarkan sebentar.

5. Sediakan barang yang cukup – busy bag, permainan, buku, biskut, air. Mungkin barang-barang ini yang akan membantu mententeramkan anak.

6. Suami isteri saling membantu. Kalau nampak anak dah mengamuk, isteri/suami jangan buat tak nampak. Lagi panjang pula perbualan. Sama-samalah pujuk anak.

Tanggapan kita, pandangan kita sama juga macam doa. Kalau kita fikir macam-macam pasal anak orang lain, lain kali Allah uji pada kita pula. Jadi, jangan bebankan fikiran kita dengan fikir apa masalah anak dia.

Anak memang begitu.
Suka main.
Merajuk.
Menjerit.
Bergaduh.
Tumpahkan air.
Sekejap ok, sekejap tak ok.
Itu normal.
Kalau tak percaya, buka buku pendidikan awal kanak-kanak. Beli buku saya pun ok. Cari buku Ibu Bijak Anak Bahagia 🙂

Kita tak pernah nampak sisi positif anak itu.
Mungkin di rumah sendiri dia sangat baik, dengar kata, tiada banyak masalah.

Sekali lagi, tolonglah!
Tolong ibu-ibu yang gigih mengasuh dan mendidik anak mereka. Jangan bunuh jiwa mereka dengan kata-kata yang tak membantu langsung dan tanggapan negatif yang hanya menambah dosa.

Jika ibu kepada anak yang mengamuk itu stress, lagi kasihan daripada kita yang anak tak mengamuk. Dia nak handle anak lagi, nak handle diri sendiri lagi. Betul tak? Jom kita saling membantu.

Kita happy-happy je raya ni.
Jangan stress-stress ok? 😉

Itu sahaja dari saya.
Selamat berhari raya.
Selamat mendidik dengan kasih sayang 🙂

Ashikin Hashim
#icanteachmychild


“Saya Hanya Menjadi Diri Sendiri, Tak Perlu Jadi Macam Orang Lain” – Madammu Sentiasa Bersikap Tenang ‘Handle’ Keadaan

Pengasas kosmetik Noir, Erica Baiduri yang sinonim dengan panggilan Madammu tampil dengan selesa dengan caranya sendiri berbanding membina gimik serta konten demi memperkenalkan produknya.

Menurut Madammu, setiap individu mempunyai cara tersendiri dan dia menghormati pendirian dan padangan orang lain

“Setiap orang dia ada cara masing-masing. Saya dengan cara saya. Mungkin Founder lain dengan cara mereka. Tapi bagi saya mereka doing good, itu cara mereka”

“Saya hanya jadi diri sendiri, tak perlu jadi orang lain. Sebab saya dikenali pun dengan cara begini. Setiap ornag ada keunikan masing-masing”

“Malah saya sebenarnya bangg melihat founder di Malaysia. Mereka gigih berusaha nak naikkan jenama mereka”

“Jadi sama-samalah kita tengok kejayaan atau cara itu, dia punya cara masing-masing”

Ditanya apabila cara berhadapan dengan netizen di media sosial, dia hanya memandang dari sudut positif tentang apa yang diperkatakan oleh netizen


Air Kurus Homemade 3 Bahan, Turunkan Berat Cara Mudah Lagi Pantas!

Matlamat utama wanita pastinya mahu sentiasa mengekalkan berat badan ideal dan kekal langsing. Turunkan berat badan adalah misi semua wanita.

Bukan hanya nak cantik dan kurus semata-mata tetapi demi mengekalkan kesihatan dalaman. Itulah yang dimahukan semua wanita.

Pun begitu, berdiet dan menjaga pemakanan adalah satu perkara yang teramatlah sukar untuk dilaksanakan. Tak gitu? Mengambil makanan sihat sahaja masih tak mencukupi jika kalori yang diambil setiap hari melebihi daripada keperluan tenaga setiap hari.

Jadi kalau nak kurus kenalah tahu berapa banyak jumlah kalori sesuatu makanan yang kita ambil.

Itu kisahnya dengan nilai kalori. Bagaimana pula jika anda mengamalkan beberapa petua untuk membantu proses membuang lemak?

Kos Tak Sampai RM5

Wow… mesti kalian teruja bila bab nak kurus cepat kan? Hari ni Kak M share petua untuk bakar lemak dengan cara yang pantas dengan guna bajet tak sampai pun RM5. Serius wei, hanya guna 3 bahan sahaja iaitu halia dan lemon serta madu asli.

Bahan-bahan:
Sebiji lemon
Halia
Madu

Caranya:

1. Rebus hirisan halia sampai la mendidih.

2. Kemudian tapis dan tuangkan ke dalam gelas.

3. Lepas tu masukkan hirisan lemon.

4. Tambahkan sedikit madu. Amalkan minum di waktu pagi dan malam.

Lepas 10 hari boleh cuba timbang berat sebelum dan selepas okey. InsyAllah berat turun.

Khasiat 3 Bahan

Kak M kongsikan sedikit kebaikan halia:
-Lancarkan pencernaan
-Turunkan berat badan
-Imun tubuh badan jadi lebih kuat
-Buang angin dalam badan

Manakala kebaikan Lemon pula ialah:
-Kuruskan Badan
-Tingkatkan Hidrasi & Berikan Tenaga
-Cantikkan Kulit
– Bantu Proses Singkirkan Toksin

Yang terakhir ialah khasiat madu adalah :
-Meningkatkan stamina badan
-Kandungan glukosanya yang cukup tinggi dapat membantu meningkatkan stamina tubuh dengan cepat.
-Mengubati batuk @ batuk kering

Selamat mencuba!


Nampak Biasa Ajer Ulser Mulut Tapi Jika Dibiarkan Memang Sakit! Ini Tip Nak Legakan!

Ulser mulut merupakan satu keadaan yang biasa berlaku. Ulser mulut biasanya berbentuk bulat, berwarna putih atau kelabu dan bengkak.

Ia menyebabkan rasa tidak selesa, sakit ketika hendak makan dan minum ataupun semasa memberus gigi. Dalam keadaaan ulser yang teruk, pertuturan seseorang juga mungkin dipengaruhi.

Ulser mulut boleh terjadi apabila terdapat kecederaan tergigit mulut dengan tidak sengaja atau dengan penggunaan gigi palsu dan pendakap gigi yang tidak sempurna. Selain daripada itu, tabiat pemakanan juga boleh mempengaruhi kejadian ulser mulut. Makan makanan yang terlalu pedas, panas ataupun keras dan kurang minum air boleh menyebabkan tisu lembut di dalam mulut mudah mengalami kecederaan dan akhirnya menyebabkan ulser mulut.

Sebab-sebab ulser mulut yang lain ialah kekurangan vitamin B, C dan E, penggunaan sesetengah ubat-ubatan, jangkitan virus, bakteria atau infeksi kulat, penyakit sistemik dan sebagainya.

Ulser mulut bukan suatu penyakit, tetapi ia boleh menjadi petanda klinikal untuk sesuatu penyakit yang sedia ada. Oleh itu, punca penyebab ulser mulut perlu dikenal pasti supaya rawatan dan pengendalian yang sewajarkan dapat dilakukan.

Sekiranya ulser mulut tidak sembuh atau berlarutan, anda dinasihatkan untuk berjumpa dengan doktor gigi atau doktor perubatan dengan segera untuk mengenal pasti penyebab ulser.

RAWATAN ULSER MULUT

Secara umumnya, tanpa rawatan, ulser mulut akan pulih sendiri dalam masa 1-2 minggu. Cara yang biasa digunakan ialah berkumur dengan air garam.
.
Namun ada beberapa ubat yang boleh digunakan untuk mempercepatkan pemulihan ulser mulut ini. Ubat-ubat ni boleh dibeli di farmasi tanpa preskripsi doktor. Antaranya ialah ubat gel seperti Muco Aid, Oral Aid, Bonjela dan Gingival Gel. Ubat ini biasanya mengandungi bahan aktif bersifat anti-keradangan, antiseptik dan analgesik (tahan sakit).

Terdapat juga beberapa jenis ubat dalam bentuk pes & spray ini yang mengandungi tambahan ubat anti-radang untuk mengurangkan kesakitan dan bengkak. Ubat-ubatan ini boleh mempercepatkan penyembuhan, terutamanya jika digunakan secepat mungkin pada ketika ulser dalam mulut baru bermula. Contoh ubat adalah Oralon dan Difflam Forte. Ia akan membentuk satu lapisan pelindung dan memberi kesan melegakan ke atas ulser di dalam mulut.

Selain itu, ubat kumur juga boleh didapati. Contohnya ialah Oradex, Hexidine dan Bactidol Mouthwash. Ubat jenis ini mengandungi antiseptik untuk mengekang jangkitan pertumbuhan dan bakteria adalam mulut. Ia juga memeudahkan proses pembersihan mulut ketika kehadiran ulser.

TIPS UNTUK MENGELAKKAN DARIPADA ULSER MULUT

Penyembuhan ulser mulut boleh dipercepatkan dengan pengambilan makanan diet yang lembut dan pengambilan air yang mencukupi, serta mengelakkan pengambilan alkohol, tembakau dan makanan yang bergoreng atau rangup.

Selain itu, amalan pemakanan yang seimbang boleh mengelakkan ulser mulut daripada berlaku. Makan dan kunyah secara perlahan dapat mengelakkan kecederaan pada mulut. Penjagaan kebersihan mulut yang baik adalah penting untuk mengurangkan risiko ulser mulut.

Sekiranya anda sering mengalami ulser mulut dan keadaan ini berlarutan sehingga lebih daripada dua minggu, anda dinasihatkan untuk berjumpa dengan doktor untuk mendapatkan pemeriksaan dan rawatan lanjut.

Kredit: Dr Zubaidi Hj Ahmad


“Ramai Murid Yang ‘Keras’ Bila Diberi Perhatian Dan Kasih Sayang Akan Berubah.” Warganet Beri Pujian Cara Pendidik Ini.

Bergelar seorang guru sememangnya mencabar di zaman ini. Justeru guru yang diberi kepercayaan untuk mengajar dan menonjolkan teladan yang baik bagi mencorak pelajarnya menjadi manusia yang penuh kebaikan.

Begitu juga dengan pelajar yang nakal di sekolah. Bukan mudah untuk mendekati mereka terkenal dengan sikap ‘keras kepala’.

Namun bagi guru ini, menggunakan cara tersendiri untuk mendidik anak ini.

Ikuti perkongsian beliau.

Cerita dibulan puasa 13 tahun yang lepas, Aku masih bujang, dan kecewa cinta. Maka, aku tak ambil kisah sangat bab berbuka dimana atau berbuka dengan siapa.

Macam biasa, aku berbuka disekolah je. Apa yang ada itulah yang aku makan. Kadang-kadang biskut dengan air masak, kadang-kadang roti dengan susu.

Cuma sekali tu, teringin nak makan ayam percik. Sebelah sekolah ni, ada lah bazar Ramadan. Tak besar mana, tapi adalah dalam 10 gerai. Aku start motor dan terus nak menuju ke sana, tapi sampai sahaja aku ke pintu pagar sekolah.

Sarjan tahan aku, oh ya Sarjan ni panggilan hormat kami pada Pak Noh, pengawal keselamatan kami.
“Cikgu! Ni ha, ada seorang budak tak balik lagi. Bapa dia tak ambil lagi, dah nak dekat berbuka ni”, terang Sarjan.
Aduh! Macam mana boleh bapa dia tak ambil lagi ni? Dah nak jam 7, magrib pun tak lama lagi.

MURID YANG NAKAL

Anak murid aku dari kelas 6 Raya, jenis yang ‘keras’ sikit budaknya hahaha kena ‘keras’ jugalah cara nak mengajarnya.

“Amirul, ayah awak biasa ambil jam berapa?”, soal aku pada sesusuk tubuh yang tunduk segan-segan dipondok menunggu.
“Selalu lewat, tapi taklah lewat macam ni. Ayah ambil mak dulu kot cikgu”, jelas Amirul.
“Oklah, macam ni. Kita cuba telefon ayah awak dulu”.

“Saya dah cuba telefon cikgu, tak dapat. Masuk voice mail”, sampuk Sarjan lagi sambil tunjukkan rekod panggilan yang telah dibuat kepada ku.
“Hmmm.. meh ikut cikgu pergi bazar. Kita beli juadah berbuka sementara menunggu ayah awak sampai. Mungkin telefon dia habis baterilah kot”.

Tanpa berlengah, aku bawa Amirul ke bazar. Pilih yang mana berkenan dan bayar. Kami belikan sekali Sarjan juadah berbuka, walaupun tahu dia dah siap-siap bawa bekal dari rumah.

Hari tu, kami bertiga berbuka di pondok menunggu bas. Sambil makan, sambil gelak-gelak mendengar lawak hambar aku dan Sarjan. Amirul cuma tersenggeh-senggeh mendengar apa yang dibualkan kami.

Tak lama lepas berbuka dan selesai solat magrib, barulah ayah Amirul tiba. Dia minta maaf sangat-sangat sebab lambat ambil anaknya itu. Katanya, dia masuk ke Singapura menghantar penumpang. Sesak bila nak masuk balik ke Johor. Oh, baru aku teringat yang ayah Amirul ni bekerja sebagai pemandu teksi.

SIKAP BERUBAH

Sejak dari hari tu, Amirul ni jadi segan dengan aku. Tak pandai melawan atau berani tak siapkan kerja Bahasa Inggeris yang aku beri dalam kelas.

Kau nampak kan? Walau sekeras-keras mana hati anak-anak ni. Bila diberi kasih dan sayang, bila dititip kata-kata yang lembut, Tuhan akan balikkan hati mereka.

Apa yang aku buat dahulu dan akan teruskan, adalah demi anak-anak aku. Semoga Tuhan kurniakan insan-insan yang boleh mendidik dan menjaga anak-anak aku, sama ada tika aku masih bernyawa atau pergi menemui Pencipta nanti.
Salam Aidil Fitri, dan Terima kasih cikgu!
*aku rindu murid sebenarnya ni.. rindu sekolah.. rindu nak mengajar.


Bunga Dan Tanaman Tetap Segar Walaupun Di Tinggalkan Lama,  Barulah Senang Hati Nak Balik Kampung!

Selain gembira pulang bercuti namun ada ibu-ibu yang mula rasa bimbang dan risau akan bunga dan tanaman yang terpaksa ditinggalkan.

Pulang ke kampung halaman membuatkan kita terpaksa meninggalkan tanaman tanpa disiram. Bimbang pokok layu dan mati dek kekurangan air dalam tempoh waktu itu.

Jika itu yang menjadi kerunsingan anda, ada baiknya anda cuba lakukan tiga perkara ini sebelum meninggalkan rumah.

Cuba langkah yang diberikan ini.

Letakkan Pelapik Air
Sebelum bergerak pulang, pastikan kesemua pasu tanaman baik bunga-bungaan atau tanaman lain dilapik dengan pelapiknya. Paling utama, kesemua pelapik ini diletakkan air hingga parasnya. Ini bagi memastikan adanya bekalan air yang boleh diserap oleh pokok setiap masa.

Letak Air Dalam Pasu
Selain itu, langkah lain yang anda boleh lakukan adalah meletakkan air ke dalam pasu sepenuh-penuhnya. Kemudian tinggikan sebelah pasu dengan batu atau pelapik. Sebelah kiri pasu sebaiknya pilih bahagian yang berlubang supaya membolehkan air keluar melaluinya.

Botol Air Mineral
Ini patut anda cuba. Gunakan botol mineral yang sudah digunakan dan isilah air hingga penuh. Kemudian benamkan hujung botol ke dalam tanah. Cara ini membolehkan tanaman sentiasa dibekalkan dengan air. Jika tanaman ditinggalkan tanpa siraman pada tempoh yang agak lama, anda boleh sahaja menggunakan botol mineral yang besar.

Selamat mencuba dan bercutilah dengan gembira dan tenang tanpa memikirkan tanaman-tanaman di rumah. Semuanya pasti terjaga dengan baik.

Paling penting sentiasa dekatnya dengan cahaya matahari.


“Dah Besar Qalif, Handsome. Muka Sebiji Que.” Wajah Terbaru Anak Sulung Linda Jasmine Raih Perhatian!

Hubungan mereka tidak berlandaskan pertalian darah, namun keakraban Que Haidar bersama anak tirinya, Qalif Khan memberi inspirasi kepada orang ramai.

Mengakui kagum dengan ibu dan arwah bapanya yang membesarkan mereka sepuluh beradik,suami kesayangan Linda ini sebolehnya cuba menyantuni anak-anak mengikut acuan yang serupa. Sebagaimana bahagia mereka seisi keluarga, begitu juga dia mahu memastikan isteri dan anak-anak bahagia.

Rata-rata kagum dan memuji kemesraan yang terjalin antara mereka. Terbaru, Que dan Linda menerusi laman Instagram berkongsi gambar-gambar sekitar majlis sambutan hari lahir Qalif yang ke 22 tahun.

Difahamkan majlis tersebut diadakan di Roofino Skydining, KL Trillion, Kuala Lumpur.

Apa yang mencuri tumpuan adalah wajah terbaru Qalif. Anak hasil perkahwinan Linda sebelum iti yang dahulunya seorang kanak-kanak yang kecil kini sudah membesar menjadi lelaki yang kacak.

Ternyata, darah dan rupa mat salleh yang diwarisi Qalif tak ubah seperti penyanyi antarabangsa Justin Bieber.

Sehingga kini perkongsian gambar Que meraikan hari lahir anak tirinya itu telah mendapat lebih 1000 tanda suka sejak ia dimuatnaik ke akaun Instagram.

Sumber:

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Amalkan Masak Nasi Letak Bawang Putih. Jadikan Sebagai Antibiotik Semulajadi Yang Baik Untuk Keluarga!

Bawang putih yang menjadi antara bahan wajib dalam masakan untuk memberi aroma dan rasa pada masakan, diakui juga semamangnya bermanfaat dalam penjagaan kesihatan. Ini kerana antara khasiatnya ia mampu menjadi antibiotik semulajadi bagi meningkatkan imunisasi tubuh. Dikatakan juga, sebaiknya dimakan mentah untuk kesan yang optimum.

Pun begitu, jika tidak ‘lalu’ dengan rasa dan baunya untuk dimakan mentah, boleh juga mencuba petua yang dikongsikan oleh Myra Chaqkey yang amalkan makan bawang putih yang dimasak semasa menanak nasi.

Ujarnya, “Musim-musim sekarang boleh la amalkan masak nasi letak bawang putih.
Bawang putih tak perlu buang kulit. Basuh bersih-bersih. Agak-Agak Nasi nak kering baru letak bawang putih( kenapa tak buang kulit untuk elakkan bawang terlalu lembik)”

Bawang putih Antibiotik Semulajadi
Berkongsi pengalaman bagaimana mula mengamalkan petua makan bawang putih ini, menurutnya dia pernah mengalami batuk yang teruk semasa mengandung dan setelah amalkan pelbagai cara,nyata berkesan dengan bawang putih.

“Pengalaman saya sendiri dulu masa mengandung saya batuk memang teruk. Macam-macam ubat, macam-macam petua saya cuba.

“Saya ternampak 1 post dekat FB cakap masak nasi letak bawang putih. Alhamdulillah batuk saya beransur pulih. Tapi hampa jangan makan banyak sangat, nanti panas badan tu. Cukup 2-3ulas 1hari.

“Anak- Anak saya ambil 1 ulas gaul dalam nasi. Rasa macam ubi rebus”
Semoga Memberi manfaat untuk semua.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


”Dari Biasa-Biasa Terus Jadi Mewah, Cantiknya.” Sharifah Shahirah Make Over Bilik Air Raih Perhatian. Memang Wow!

Baru-baru ini, penyampai radio Sharifah Shahirah berkongsi satu video yang kononnya ingin mengubahsuai bilik air di rumahnya

Malah, dia yang mesra dengan panggilan Shiera memberitahu akan membeli sendiri barang-barang untuk tujuan tersebut.

Menerusi video yang dimuatnaik pada awalnya, bilik air tersebut awalnya berwarna putih dan kelihatan biasa sahaja.

Menariknya, menerusi akaun Instagram Suria Malaysia, Shiera telah menjemput rakan sekerjanya, Pak Abu untuk melihat hasil ubah suai bilik airnya.

Sebelum melangkah masuk ke dalam bilik air tersebut, kelihatan pintunya telah tertukar. Malah, tatkala masuk ke dalam, keadaan terus berubah wajah. Awalnya kelihatan biasa sahaja tetapi selepas siap dekorasi terus berubah dan nampak serba mewah jadinya.

Malah, menerusi perkongsian bersama Pak Abu, isteri kesayangan Ijoi ini memberitahu kos yang telah dihabiskan bersamaan dengan sebulan gaji dalam menyiapkan bilik air idamannya itu.

Menjengah ke ruangan Komen, rata-rata memuji perubahan yang dilakukan Shiera. Nampak simple  namun berubah lebih menarik mewah terutama pemilihan warna yang digunapakai.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Satu Minggu Satu Surah.” Praktis Pada Anak, Datuk Dr Sheikh Muszaphar Akui Menghafal Al-Quran Lebih Mudah Jika  Mulakan Dari Kecil.

Kalau dilihat dari segi penampilan, memang nampak selebriti dan juga angkasawan pertama negara ini sangat moden orangnya.

Malah, dia sangat menitikberatkan soal pendidikan pada anak-anak. Bukan sekadar didikan duniawi, bahkan bab keagamaan cukup dijaga.

Tidak hairanlah anak-anaknya sudah boleh menghafal surah di dalam al-Quran walaupun masih kecil. Anak sulungnya Bella sudah khatam al-Quran sewaktu usianya 6 tahun lagi.

Setiap postingnya di laman instagram juga memberi inspirasi dan panduan kepada ibu bapa lain dalam mendidik anak-anak. Bahkan sikapnya yang mudah mesra dan tidak kisah membalas setiap komen dan pertanyaan pengikutnya cukup disenangi.

Baru-baru ini Datuk Dr Sheikh Muszaphar memuat naik posting mengajar Bella, anak sulungnya menghafal surah Al-Maun.

Menurut Datuk Dr Sheikh Muszaphar, setiap malam ahad adalah waktu untuk anaknya menghafal surah walaupun pendek.

Malam Hafazan

Setiap malam ahad saya akan ‘push’ Bella untuk menghafal satu surah pendek. Alhamdulillah … mudah untuk Bella.

Saya rasa menghafal menjadi lebih mudah jika kita memulakan dari kecil lagi.

Menurut Datuk Dr Sheikh Muszaphar lagi, ibu bapa seharusnya memperkenalkan Al-Quran kepada anak-anak ketika usia mereka masih muda.

Katanya lagi, membaca Al- Quran dapat membersihkan hati dan meningkatkan daya ingatan.

Posting tersebut nyata mendapat respond positif dan rata-rata mengagumi cara angkasawan ini mengajar anak-anaknya:

Sumber: IG drsheikhmuszaphar


Isteri Tidak Minta Banyak Pun, Cukup Singsing Lengan Baju Nak Tolong. Ini Tanda Suami Hargai Isteri

Memang benar rutin seorang isteri begitu mencabar untuk menguruskan rumahtangga setiap hari. Celik je mata, isteri akan mula mengemas rumah, memasak, basuh baju dan uruskan anak-anak untuk ke sekolah dan sebagainya. Segalanya di lakukan di rumah tanpa pernah merungut tanpa punya rehat yang khas.

Manakala, pada masa yang sama,  suami di tempat kerja, sarapan atau makan tenghari  bersama tempat pejabat dan punya waktu rehat. Rutin secara konsisten dengan urusan kerja di pejabat atau luar pejabat.

Namun, tidak salah jika suami turut singsing lengan nak tolong isteri. Cara ini sudah cukup memadai buat isteri sebagai tanda dirinya dihargai. Mereka tidak minta banyak pun, hanya sedikit sikap ingin menolong isteri.

Ramai kan antara kita yang lelaki ini bila keluar rumah pergi kerja, boleh lupa segala perkara yang ada di rumah.

Pernah tak kita terfikir apa yang sedang berlaku kepada anak-anak dan isteri kita di saat kita sedang bersarapan di tempat kerja, makan tengah hari dengan kawan atau tengah duduk bersembang dengan member sekerja.

Isteri di rumah mungkin sedang sangat sibuk mandikan anak di waktu pagi. Diri sendiri pun tak sempat untuk bersiap. Bermekap apatah lagi.

Menjengah ke tengah hari pula sibuk nak memasak. Siap masak, mulalah masukkan pakaian ke dalam mesin basuh, basuh pakaian pula.

Yang ada anak di sekolah, sebelum buat semua tadi, pagi-pagi sudah kelam kabut hantar anak ke sekolah. Tengah hari sibuk ambil mereka pula.

Apabila anak balik, ruang tamu yang cantik diperkemas tadi kembali bersepah. Kena kemas semula. Ketika ini anak mula menjerit-jerit.

Nak menjengah ke petang sibuk pula sediakan makan suami. Di antara sela masa itu anak kecil tak henti menangis, minta diberi susu, nak dimanja, dibelai dan diberi perhatian.

Apabila suami balik, itu tak sedaplah, ini kurang garam lah. Kenapa rumah bersepah, tak kemas rumah ke? Duduk rehat saje kat rumah ya? Inilah kan nasib isteri.

Macam itulah saban hari. Malamnya pula ketika kita sedang nyenyak tidur, si kecil menangis, puan isteri ini jugalah yang bangun buatkan susu, layan segala kerenah anak. Maklumlah, si Ayah sudah ‘penat’ bekerja di siang hari. ‘Letih’ sangat sampai tak mampu nak terjaga.

SUAMI KENA FAHAM HAKIKAT KEHIDUPAN ISTERI

Kita para suami ini kalau semuanya faham dengan lumrah dan hakikat kehidupan isteri seperti ini, sudah tentu akan bahagia sentiasa rumah tangga.

Ya, rumah tangga ini perlu kepada sifat memahami antara kedua pasangan. Jika tiada pada satunya, ia akan runtuh sebelah dan perlahan-lahan roboh jua akhirnya.

Kadangkala kita selalu bertengkar.. berselisih faham dek perkara-perkara kecil yang tak perlu diperbesar.

Hargailah pasangan anda.Kongsikan, supaya lebih ramai di luar sana menyedari hakikat ini. Isteri untuk dihargai..

Semoga kita menjadi pasangan yang salin melengkapi antara satu sama lain agar bahtera perkahwinan kekal bahagia.


3 Bulan ‘Transform’ Rumah Second Hand Ke English Style Moden. Siap Pasang Sendiri Wainscotting, Imaginasi Suami Isteri Ini Memang Di Luar Jangkaan!

Kalau sudah namanya kreatif, buat apapun nampak menarik kan. Ditambah dengan bakat serta kerajinan, maka semuanya menjadi.

Namun atas kreativitinya bersama suami, pasangan ini mahu menampakkan kelainan, dipecahkan bilik depan jadikan ruang tamu.

saya sebenarnya mmg teringin sangat sangat nak ada rumah berkonsepkan english style moden. Rasa mcm lambat lagi nak dapat buat sebab saving pun sikit lagi.. then alhamdulillah saya cuba loan sikit pastu topup duit saving.. dipermudahkan lulus dan saya terus buat design rumah yang saya nak..

“saya lukis sendiri bentuk yang nak untuk tandas sampai ke porch kereta dan tunjuk dekat tukang rumah. Hujung bulan 3 kami start renovation dan baru siap seminggu lepas raya, sebab banyak detailing jugak sambung pula bulan puasa,” jelas Ain.

Dalam pada itu, Ain turut memberitahu  memberitahu kos keseluruhan RM80 Ribu termasuklah ubah suai dari extend dapur, pindah bilik air sampai la ke porch kereta dalam RM60 ribu. Manakala kos beli lampu, plaster siling, aircond semua dalam RM20 ribu. kiranya total dalam 80k.

Ain atau nama penuhnya Siti Nurain yang bekerja sebagai guru manakala suaminya mengusahakan bisnes online dengan menjahit pakaian pengantin muslimah.

“Rumah ini biasa jer… rumah second hand saya beli empat tahun lalu.. klu ikut usia dia dah dekat 10 tahun lebih. Selain ruang tamu, kami juga pasang sendiri wainscotting. Gigih  sebab nak jimat kos,  ni pun masih  tak siap lagi pasang keseluruhan rumah.

“semua pasang sendiri sebab nak jimat.. perabot pun saya tengah cat semula warna silver untuk dapat efek moden.. semua barang lama. Selain itu, kami juga tambah bilik satu lagi dekat tepi porch kereta,’ ujar Ain lagi.


“Arif Puasa, Tapi Minum Air Liur Je..” Comel Je Arif Jiwa Mahu Berpuasa. Cukup Menghiburkan!

Tidak dinafikan anak-anak kita yang masih kecil pun bersemangat untuk berpuasa. Jika tidak larat sampai berbuka, sekurang-kurangnya setengah hari akan cuba digagahkan untuk bertahan.

Pun begitu, sebagai ibu ayah kita perlulah ajar dan beri pendedahan yang sewajarnya untuk mereka lebih bersedia menunaikan ibadah puasa bila tiba waktu wajib ke atas mereka.

Sepanjang tempoh anak-anak ini belajar untuk berpuasa, memang macam-macam ragamnya. Sama halnya bila melihat gelagat Arif Jiwa anak kepada pasangan selebriti Tya Arifin dan Asraf Khalid bila ditanya tentang puasa.

Cukup lucu dan menghiburkan jawapan yang diberikan.

“Kalau Arif puasa, Allah tak bagi minum, Arif minum air liur saja…”

Siapa sangka diusia sekecil itu yang baru mencecah 4 tahun sudah mula diajar tentang puasa dan mengetahui tidak boleh makan dan minum semasa berpuasa. Cukup bijak dan comel sangat jawapan yang diberikan.


“Kalau Ada Kuasa Jangan Berlagak” Ringkas Tapi Deep Ayat Mustapha Kamal

Semua yang kita miliki di dunia ini hanyalah pinjaman semata-mata. Oleh itu, jangan sesekali mendongak ke atas sampai tak kelihatan apa yang ada disekeliling kita.

Baru-baru ini, pelakon terkenal, Datuk Paduka Mustapha Kamal menitipkan pesanan dan nasihat di laman Facebook miliknya yang ringkas tapi penuh makna.

“Kalau kaya jangan sombong, kalau cantik jangan tergedik-gedik dan kalau ada kuasa jangan berlagak. Itu semua hanya sementara,” tulisnya di ruangan kapsyen pada gambar dirinya bersama isteri kesayangan.

Susulan perkongsian itu, orang ramai telah memberi pelbagai reaksi dan bersetuju dengan pendapat peribadi yang diberikan oleh pelakon yang berusia 61 tahun itu meskipun hantaran tersebut tidak ditujukan kepada mana-mana pihak.

Di ruangan komen, ramai yang bersetuju mesej yang disampaikan ada maksud yang sangat mendalam dan boleh dijadikan sebagai peringatan yang baik untuk umum.

Sekadar info, Mustapha Kamal telah mendirikan rumah tangga bersama Datin Paduka Susan Manen yang dipercayai mempunyai darah kacukan Inggeris, Portugis dan Sinhalese dan hasil perkahwinan tersebut, mereka telah dikurnikan empat orang cahaya mata.


Doktor Ni Dedah Sindrom Ramsay Hunt Berlaku Pada Yang Pernah Alami Chicken Pox, Gejala Hampir Sama Dengan Bell’s Palsy

Baru-baru ni,penyanyi terkenal Justin Bieber(JB) umumkan dia terpaksa tangguh konsert jelajah dunia yang sedang berlangsung apabila mengalami sindrom Ramsay Hunt. Di mana ia mengalami kelumpuhan di sebelah mukanya,

Dr. Kamarul Ariffin Nor Sadan berkongsi pandangan mengenai sindrom ini.

FAKTA TENTANG SINDROM RAMSAY HUNT

Sindrom ini hanya berlaku kepada orang yang pernah mengalami cacar air(chicken pox). Ini kerana ia disebabkan oleh jangkitan virus varicella-zoster, iaitu virus yang sama yang menyebabkan cacar air dan kayap(shingles).

Selepas seseorang pulih dari cacar air, sebahagian virusnya akan kekal di saraf. Ia kemudian boleh aktif kembali. Jika ia berlaku di saraf rusuk, maka ia menjadi kayap, manakala di saraf muka pula menjadi sindrom Ramsay Hunt.

Secara teori, pengaktifan virus itu semula berlaku kerana penurudan sistem imun. Sistem imun boleh menurun pada individu yang kurang zat, stress, warga emas, wanita hamil, serta penghidap kanser, serta penyakit kronik.

Sindrom Ramsay Hunt kelihatan yang hampir serupa dengan Bell’s palsy, tetapi gejalanya lebih banyak, iaitu:

▪sakit telinga

▪pendengaran terjejas

▪kelumpuhan sebelah muka

▪ruam berlepuh (seperti kayap)

▪vertigo(pening berpusing)

▪kering mata dan mulut

Rawatan untuk sindrom ini adalah sama seperti rawatan untuk cacar air dan kayap:

▪ubat antiviral

▪ubat kortikosteroid

▪analgesik(tahan sakit)

▪terapi(fisioterapi dan carakerja)

Lebih cepat dapat rawatan, lebih tinggi peluang pulih. Pemulihan boleh memakan masa berbulan-bulan. Sebahagian besar pesakit pulih sepenuhnya, manakala selebihnya lagi mengalami kelumpuhan muka dan masalah pendengaran yang kekal.

Semoga bermanfaat!

Dr. Kamarul Ariffin Nor Sadan

#kesihatandanperubatan

*Jemput follow untuk dapatkan ilmu kesihatan dan perubatan daripada sumber sahih dan bertauliah.


Sebak! Rupanya Mangsa Rentung, Suami Baru Pulang Umrah

Semalam kita dikejutkan dengan berita kemalangan yang mengakibatkan berlakunya kebakaran pada kenderaan dan sekaligus meragut nyawa orang.

Menerusi rakaman tular, Muhamad Redzuan kedengaran sedang meraung ketika isterinya, Nurul Nazihah Kamalul Arifin berada dalam sebuah kenderaan terbakar.

“Allah, Allahuakbar. Yang, saya tak tinggal awak yang…Allah. Sumpah saya tak tinggal awak yang.

“Allahuakbar Itu bini saya bang. Allah Allah Allah,” jerit Muhamad Redzuan tidak jauh dari kenderaan berkenaan.

Dalam pada itu, sahabat kepada Allahyarham Nurul Nazihah turut berkongsi coretan sayu menerusi Facebook sejurus kejadian berkenaan tular dan menggemparkan seluruh rakyat Malaysia.

Menurut pemilik Facebook Syafiq Shariff, mangsa yang senang disapa Azie baru sahaja pulang mengerjakan umrah, baru-baru ini.

“Mohon sedekahkan al-Fatihah buat sahabat saya Nurul Nazihah Kamalul Arifin yang baru sahaja kembali ke rahmatulah akibat kemalangan di Highway Sedenak malam tadi.

“Arwah baru sahaja balik daripada umrah seminggu yang lepas. Sebelum arwah pergi ke umrah, arwah ada WhatsApp kami semua minta doa dipermudahkan urusan disana dan sekiranya ada nak sampaikan doa kat sana” ujarnya.

Dalam pada itu, Syafiq Shariff berkata mangsa juga sempat memuat naik petikan, memohon perlindungan menerusi status WhatsApp sebelum kejadian berkenaan.

“Sebelum dapat tahu arwah meninggal, baru je beberapa jam sebelum tu tengok status arwah di WhatsApp.

“Arwah ada update status kat story minta dipermudahkan urusan teman suaminya pergi appoinment dengan client untuk urusan medical card dan hibah, dan arwah juga ada selitkan ayat cukuplah Allah sebagai tempat diri bagi kami, sebaik-baik pelindung dan sebaikbaiknya penolong kami.

“Terlalu sebak melihat video suami arwah meraung. Allah. Salam takziah untuk keluarga Azie dan semoga keluarga Azie dan suami Azie tabah dan dipermudahkan segala urusan. Tenanglah di sana wahai sabahatku Azie, tulisnya lagi.

Melalui semakan di laman  Instagram mendapati Allahyarham kali terakhir memuat naik foto pada 28 September lalu, namun ada berkongsi Instagram Story pada hari kejadian.

Dalam posting terakhir pada feed Instagram pada 28 September, mangsa berkongsi foto dia dan suami di lapangan terbang, dipercayai sebelum mereka berangkat ke Makkah.

“Saya, Nurul Nazihah dan suami, Muhamad Redzuan serta ayah, Kamalul Arifin dan ibu, Saliah.. dengan rasa penuh kesyukuran di atas kebesaran Sang Pencipta yang Maha Pengasih lagi Maha Mengasihani yang mengizinkan kami untuk menjadi Duyufurahman (tetamu Allah) bagi menunaikan lbadah Umrah.

“Ini adalah Anugerah Allah yang Maha Agung buat kami sekeluarga. Saya dengan penuh rasa kerdil dan rendah diri ingin memohon seribu kemaafan kepada semua yang mengenali saya. Segala salah dan silap, terkasar bahasa yang saya sedari mahupun tanpa sengaja dan terlepas pandang selama ini.

Segala yang saya hajatkan, semua yang saya impikan, apa yang saya impikan, tidak akan terlawan dengan anugerah dariNya ini, yang tidak akan mungkin saya dustakan sehingga akhir hayat,” tulisnya dalam posting itu.

Netizen juga dilihat membanjiri posting foto itu dengan ucapan takziah selepas kisah kematian mangsa tular sejak semalam.

Terdahulu, Komander Operasi dari Balai Bomba dan Penyelamat (BBP) Renggam, Mohd Fauzi Md Nor berkata, pihaknya menerima laporan mengenai kejadian berkenaan pada 7.47 malam, Sabtu membabitkan empat kenderaan dengan dua mangsa maut rentung di lokasi kejadian.

Kemalangan membabitkan lori jenis Isuzu yang terbakar 70 peratus, Proton Wira dan Toyota Vios masing-masing 90 peratus, dan Proton Preve.

Mohd Fauzi berkata, mangsa yang maut ialah penumpang Proton Wira iaitu Nurul Nazihah Kamalul Arifin, 28.

Katanya, seorang lagi mangsa yang maklumatnya tidak diketahui berada dalam Toyota Vios yang turut terbabit.

Sumber : Mstar


Enggan Dibawa Tinggal Bersama, Anak Ni Risau Keadaan Ibunya & Mohon Diberi Bantuan!

Umumnya perasaan belas kasihan akan terbit dalam diri kita jika melihat, merasai atau mendengar sesuatu berita yang sedih dan meruntun hati. Apatah lagi bila menyentuh tentang kesusahan yang ditanggung oleh wanita yang berusia.

Ini sebagaimana saat melihat kelibat seorang wanita yang hidup seperti gelandangan dengan berbekalkan dua besen yang sering dilihat  di kawasan perumahan di Paya Bemban, Kota Bahru.

Memetik berita yang dilaporkan Harian Metro, wanita yang dikenali sebagai Masuri Aida Samsuddin, 45, membawa dua besen itu mengandungi pakaian dan barangan peribadi  yang dipercayai mengalami masalah kemurungan dengan menjadikan tanah lapang di sebelah kawasan perumahan itu sebagai tempat dia berteduh.

Tanpa endahkan sesiapa, Masuri Aida akan duduk memerhatikan orang ramai lalu lalang dan sesekali berbual dengan anak tunggalnya, Umie Syafiyah Mohd Noor, 18, yang akan datang menjenguknya setiap hari.

Alami Kemurungan

Umie Syafiyah berkata, ibunya sudah lama berpisah dengan bapanya dan faktor itu mungkin menjadi punca wanita terbabit mengalami kemurungan sebelum hidup berpindah-randah dan tidak menentu sebegitu.

“Ibu sebelum ini bekerja sebagai kerani di sebuah sekolah namun berhenti kerana masalah kesihatan dan dia juga masih ada keluarga di Pasir Mas.

“Keluarga ibu pernah membawanya tinggal bersama, tapi ibu enggan sebelum memaksa agar menghantarnya semula ke Kota Bharu dan ibu hidup tanpa ada rumah dan merata-rata.

“Sebelum ini, ibu tinggal di rumah abang angkatnya berhampiran, tapi waktu siangnya dia berada di pekarangan rumah dan hanya masuk waktu malam sahaja tanpa sesiapa mengetahui kenapa dia menjadi begitu,” katanya.

Tumpang Berteduh

Difahamkan, sepanjang beberapa bulan lalu, Masuri Aida berteduh di lokasi bersebelahan Sekolah Kebangsaan Islah dan akan membersihkan diri di masjid berhampiran manakala akan melelapkan mata di tempat menunggu bas sekolah.

Umie Syafiyah berkata, ibunya pernah dibawa berubat, tetapi sehingga kini belum menampakkan hasil menyebabkan keluarga wanita itu buntu dan tiada ikhtiar lagi selain membiarkannya seperti itu.

Menurutnya, dia menetap bersama bapanya yang kini sakit di Padang Bongor di sini, dan akan berjalan kaki hampir satu kilometer datang menjenguk ibunya setiap hari.

Katanya, kebimbangan sering bertandang setiap kali mengenangkan keadaan ibunya terutama menjelang malam, tetapi tiada apa mampu dilakukan selain berdoa agar tiada malapetaka menimpa ibunya.

“Ibu bergantung kepada ubat, tapi sudah lama berhenti. Keadaannya masih terkawal cuma adakalanya garang namun dia masih kenal saya.

“Jika sehari tidak datang berjumpanya, dia akan bertanya kerana sudah menjadi rutin harian saya sejak dahulu untuk menjenguknya.

“Saya risau keadaan ibu terutama menjelang malam dan berharap ada pihak dapat tampil membantu dengan membawanya ke mana-mana tempat perlindungan,” katanya.

KELUARGA INSPIRASI selami perkongsian eksklusif keluarga dan kerjaya daripada figura yang pernah menjadi fenomena Bonda Rozita, Encik Azmi Zainal, Profesor Dr Md Nasir Ibrahim, Datuk Rashid Sidek dan Ustazah Asma Harun.

Saksikan setiap jam 2.30 petang pada 12-16 September 2022 hanya di facebook keluargamagazine. Jangan ketinggalan ok!


Homework Bagi Kanak-Kanak Tadika, Relevan Atau Tidak? Perjelasan Ini Mengejutkan!

Homework bagi kanak-kanak tadika, relevan atau tidak? Hakikatnya kanak-kanak suka bermain dan meneroka persekitarannya. Oleh itu, pembelajaran yang melibatkan aktiviti bermain memberikan minat kepada kanak-kanak. Namun pada masa yang sama mereka perlu melengkapkan diri untuk memasuki alam persekolah secara formal dan dibiasakan dengan homework. Namun persoalannya adalah ia relevan untuk anak-anak prasekolah ini.

Tugasan ini berbentuk latihan-latihan dalam lembaran kerja atau buku-buku aktiviti bertujuan mengukuhkan apa yang dipelajari di tadika. Umumnya terdapat tiga perspektif kepada isu ini iaitu relevan kepada ibu bapa, relevan kepada pihak tadika dan tidak relevan kepada  kedua-dua pihak tadika dan ibu bapa.

Perspektif relevan kepada ibu bapa, merujuk kepada kumpulan ibu bapa yang amat mementingkan pencapaian akademik anak mereka. Kumpulan ini beranggapan homework akan menjadikan anak mereka ‘pandai’. Istilah pandai dihadkan kepada kebolehan 3M iaitu membaca, menulis dan mengira. Maka, bagi memenuhi citarasa pelanggan, pihak tadika akur dan menyediakan homework.

Berlainan pula dengan perspektif yang ditunjangi oleh pihak pengurusan tadika yang berkeyakinan homework akan meningkatkan kualiti tadika mereka. Dengan adanya homework, anak-anak didikan mereka akan menjadi lebih terpelajar. Sudah tentu ini akan membolehkan tadika mereka menjadi tadika pilihan kepada ibu bapa.

Manakala bagi perspektif  ketiga pula adalah dari kumpulan ibu bapa dan tadika yang mempunyai takrifan ‘pandai’ yang berlainan. Semestinya semua ibu bapa dan guru tadika inginkan anak-anaknya ‘pandai’, tetapi ‘pandai’ yang dimaksudkan oleh kumpulan ini merujuk kepada kemampuan atau kebolehan anak mereka dalam pelbagai aspek perkembangan.

Perspektif mana yang relevan?

Pada tahap tadika, sewajarnya istilah ‘pandai’ tidak wujud. Apa yang harus diutamakan adalah ‘perkembangan kanak-kanak’. Istilah ‘pandai’ tidak wujud dalam Kurikulum Standard Prasekolah Kebangsaan (KSPK), yang digubal berdasarkan input dari ramai cerdik pandai dan pelaksana dalam bidang awal kanak-kanak.

KSPK bermatlamat memperkembangkan potensi murid berumur empat hingga enam tahun secara menyeluruh dan bersepadu dalam aspek jasmani, emosi, rohani, intelek dan sosial melalui persekitaran pembelajaran yang selamat dan menyuburkan serta aktiviti pembelajaran yang menyeronokkan, kreatif dan bermakna. Ini adalah untuk meningkatkan kemahiran, menanam keyakinan dan membentuk konsep kendiri yang positif pada diri murid agar mereka bersedia untuk menghadapi cabaran dan mengikuti pembelajaran seterusnya. (KSPK: KPM 2016).

Matlamat tersebut yang begitu terancang dan jelas, menggariskan hala tuju tadika. Apa yang ingin dicapai  adalah perkembangan potensi secara menyeluruh dan bersepadu dalam pelbagai aspek. Maka dalam hal ini, perlu disoroti apakah homework yang diberi, memenuhi matlamat yang digariskan atau tidak.

Kanak-kanak di usia tadika berada di tahap pemikiran konkrit. Ini perlu diambil cakna oleh ibu bapa dan guru.

Apa yang diperlukan untuk berkembang dengan baik adalah aktiviti yang boleh di sentuh, dilihat dan dilakukan secara langsung. Homework  seperti membuat latihan menulis atau matematik melibatkan pemikiran abstrak yang belum sesuai pada usia ini. Mereka kurang faham keperluan kerja-kerja tersebut kerana ianya tidak bermakna kepada mereka. Akhirnya homework dibuat dengan rasa terbeban dan stres.

Selain itu, kajian-kajian yang dirujuk juga mendapati homework di peringkat awal kanak-kanak cenderung menyebabkan keletihan fizikal dan emosi, menghadkan masa santai anak-anak juga menyebabkan gangguan tidur ke atas anak-anak. Akhirnya minat anak-anak untuk belajar berkemungkinan terjejas. Keadaan ini amat tidak membantu perkembangan kanak-kanak.

Cuba fikirkan, adakah latih tubi matematik dalam operasi menambah dan menolak dalam sehelai kertas atau latihan menulis ayat dengan betul dapat mengembangkan potensi anak dalam aspek jasmani, emosi, rohani, intelek dan sosial? Adakah anak-anak (dan ibu bapa) gembira meyiapkan homework ini?

Bandingkan dengan homework yang menggunakan pendekatan home activity berikut. Tugasannya adalah untuk membanding beza pelbagai jenis daun. Untuk melengkapkan home activity ini, semestinya bantuan ibu bapa diperlukan untuk sama-sama keluar dari rumah untuk mencari pelbagai jenis dedaun. Maka, selain aspek sosial dikembangkan dari interaksi anak-ibu bapa, hubungan ibu bapa -anak juga ditingkatkan kerana berlakunya aktiviti bersama-sama.

Ini semestinya mengembirakan anak dan ibu bapa maka berlakulah perkembangan emosi dan rohani.  Dalam usaha mengumpulkan dedaun, anak-anak akan membuat perbagai perbandingan seperti bentuk, saiz dan warna, di mana secara khususnya aspek intelek anak dikembangkan. Semasa mencari daun, berlakulah gerakan-gerakan otot badan yang  dapat mengembangkan aspek jasmani anak pula. Dalam kata lain, satu tugasan home activity ini berupaya mencakupi pelbagai aspek perkembangan kanak-kanak.

Apa itu home activity

Lantaran itu, dicadangkan istilah homework diubah kepada home activity atau aktiviti di rumah. Aktiviti ini perlu melibatkan ibu bapa. Ibu bapa perlu sentiasa mengalas peranan sebagai guru pertama kepada anak-anak mereka.

Dengan cara ini, ibu bapa dapat memantau, mengenali dan memahami perkembangan anak mereka secara langsung. Aktiviti di rumah tidak perlu dijalankan setiap hari. Ia boleh dijalankan dalam satu tempoh yang berseuaian. Pihak tadika boleh merancang aktiviti ini agar ia dapat menyokong atau memperkayakan pembelajaran di tadika.

Contoh home activity yang boleh dijalankan:

Namun sebelum aktiviti dijalankan, pihak tadika perlu merancang dengan teliti supaya aktiviti yang dijalankan benar-benar dapat mengembangkan potensi anak-anak dalam pelbagai aspek perkembangan. Ibu bapa pula perlu sedar bagaimana aktiviti tersebut dapat mengembangkan potensi anak mereka.

Mungkin ibu bapa boleh dibekalkan dengan check list sebagai garis panduan pelaksanaan aktiviti di rumah. Dengan cara ini kualiti aktiviti yang dijalankan dapat dikawal. Dengan perancangan dan penjelasan yang sewajarnya, semestinya ibu bapa teruja untuk beraktiviti dengan anak mereka.

Dalam keterujaaan ibu bapa memastikan anak-anak mendapat segala yang terbaik, seharusnya kita sebagai ibu bapa tidak cuba mendewasakan anak-anak kita sebelum tiba waktunya. Kembangkanlah potensi mereka. Berilah peluang untuk kanak-kanak menikmati zaman kanak-kanak mereka sepertimana kita pernah lalui dahulu. Let Children Be Children.


Tak Ada Bilik ‘Extra’ Nak Asingkan Tempat Tidur Anak, Guna Panduan Ni Bantu Mak Ayah Bila Terpaksa Satu Bilik.

Tidak dinafikan anak tidak boleh tidur sebilik dengan ibu bapa malah dikatakan seawal usia sudah menjangkau lebih tiga tahun. Namun ada yang tidak sampai hati membiarkan si manja tidur di bilik berasingan atas sebab usia masih terlalu kecil.

Bagaimana pun mengasingkan bilik tidur antara mak ayah dengan anak itu memang perlu. Tapi apabila rumah yang didiami itu hanya ada satu atau dua bilik sahaja pasti ia menjadi masalah untuk berbuat demikian.

Namun masih ada cara untuk atas masalah itu, sebagaimana yang dikongsi oleh wanita ini, Wan Nur Syakira menerusi facebooknya.

Ada ibu yang bertanya seandainya mereka suami isteri masih tak mampu asingkan tempat tidur anak kerana ada dua bilik . Satu bilik tidur, satu stor.
Apa yang beliau boleh buat ?

Jadi panduannya ialah
1.Asingkan tilam antara ibu bapa dan anak-anak. Bilik sama, tetapi compartment berbeza. Jika anak berbeza jantina, usahakan asingkan juga di dalam bilik yang sama.
2.Anak-anak pula , seorang satu selimut. Usah biasakan tidur satu selimut.
3.Jika anak ada di dalam bilik, jangan lah tukar baju di hadapan mereka. Minta mereka keluar dahulu atau tukar baju di bilik air. Keluar dengan sudah berpakaian lengkap. Berhati-hati dengan aurat ibu ayah dengan anak-anak.
4.Berjaga-jaga dengan sentuhan suami isteri, jika anak ada, jangan dipaparkan sentuhan yang menjurus kepada keintiman seksual. Begitu juga perbuatan ibu ayah mandi bersama, jangan biar diketahui anak-anak. Jika anak tiada dalam bilik, boleh lah buat apa saja.
5. Ibu ayah dan anak-anak kena amalkan ketuk pintu sebelum masuk. Jangan terjah, kerana semua berkongsi bilik yang sama untuk segala urusan peribadi.
6. Jangan sesekali melakukan hubungan suami isteri di hadapan anak-anak meskipun mereka tidur dan sebenarnya tiada sesiapa boleh melihat atau mendengar hubungan kelamin suami isteri dilakukan, ianya aurat yang perlu disembunyikan rapi. Lakukanlah ketika mereka tiada. Sebenarnya, anak dah pandai pura-pura tidur seawal umur 4 tahun, apatah lagi yang berada di sekolah rendah.
Panduan ini terpakai selagi mana kita terpaksa berkongsi bilik tidur dengan anak.
7.Andai ada ruang untuk kosongkan stor untuk jadikan bilik, saya amat galakkan begitu. Jadi, anak boleh diasingkan bilik.

Cadangan lain

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Biar Anak Tak Pandai, Bagilah Harapan Buat Anak Untuk Peperiksaannya. Status Cikgu Ini Penuh Pengisian

Semakin dekat nak peperiksaan, semakin debaran buat anak dan juga ibu ayah. Biarpun anak tak pandai, tetapi ibu ayah bagilah harapan buat anak. Cara ini memberinya semangat buat dirinya.

Walaupun kadang, tanggungjawab berat sebagai ibu bapa mencari rezeki, namun apa salahnya selit sedikit ruang waktu untuk memberi semangat dan harapan buat anak-anak. Ingatlah, masa emas bersama anak-anak semasa kecil tidak akan berulang kembali. Moga kita muhasabah diri untuk menjadi terbaik kepada anak-anak .

Petang semalam sewaktu dalam kelas saja aku survey tanya murid tahun 6,

“Siapa mak ayah dia tak boleh datang solat hajat malam ini?”

Lebih 10 orang angkat tangan. Terkejut aku. Tak sangka ramai juga. Tu baru sekelas.

“Awak balik rumah, cakap kat mak dengan ayah kata cikgu suruh datang malam ini. Solat hajat beramai-ramai di sekolah malam ini adalah solat hajat terakhir untuk awak semua menjelang UPSR.

Jika mak ada adik, bawa adik sama. Tiada masalah. Jika ayah ada kerja, suruh tinggal sekejap kerja. Datanglah solat hajat. Semua ini bukan untuk cikgu, ini semua untuk awak juga.”

Murid menganggukkan kepala tanda faham. Dan malam tadi, Alhamdulillah bertambah bilangan dari survey awal aku petang semalam.

Namun masih ada beberapa murid hadir tanpa diiringi oleh sesiapa. Mak, ayah atau abang hantar kat pagar sahaja dan pulang.

Malam tadi masa ke kantin lepas solat hajat untuk jamuan makan, seorang murid perempuan dari jauh memanggil aku,

“Cikgu! Tunggu!”

Aku perlahankan langkah tunggu dia mengejarku dan kami berjalan beriringan. Sambil-sambil itu aku tanya,

“Awak datang dengan siapa?”

“Ayah hantar,” balasnya pendek.

“Mana ayah?”

“Ayah hantar kat pagar sahaja. Jam 9:00 nanti ayah akan datang ambil. Ayah kata ada kerja,” balas dia perlahan.

Mata hanya pandang lantai tempat kaki melangkah. Sekilas aku perasan, sedikit perasaan sedih dan sebak terbayang di wajah anak itu.

Orang lain, berjalan beriringan dengan ibu ayah ke kantin. Yang berpimpin pun ada. Sambil-sambil berborak dan bercerita dengan gembira.

Mungkin itu sebab dia panggil aku. Nak berjalan beriringan seolah berjalan dengan ayah sendiri. Dia nak perasaan itu hadir dalam hatinya walau sedikit. Walau tidak sama.

Dia dan segelintir yang lain, hanya cuba menghiburkan diri dengan guru dan kawan-kawan senasib. Bergelak ketawa, bergurau senda dan bermain sesama mereka.

Nampak luaran gembira, namun percayalah. Di dalam hati mereka terasa satu perasaan mengharap ibu dan ayahnya hadir sama.

Ibu bapa. Bila pihak sekolah anjurkan program tolonglah luang masa dan hadir.

Terutama jika anak kita di tahun peperiksaan. Program bertemu waris, program solat hajat, program diskusi bersama pihak sekolah dan guru, tolonglah hadir.

Itu anak kalian. Anak kandung kalian yang dari kecil kalian dukung, tatang, mandikan, suap makanan, belai, hiburkan dan segala macam.

Kenapa bila rasa anak sedikit besar, maka boleh lepaskan begitu sahaja?

Mereka masih anak yang sama kalian pernah suap nasi dahulu. Anak yang sama kalian pernah basuh berak kencing mereka.

Susuk tubuh mungkin sudah besar bagai orang dewasa. Namun mereka tetap anak kecil kesayangan kalian suatu ketika dahulu lagi.

Mereka sangat perlukan sokongan dan semangat dari kalian. Meski pun tidak berjalan beriringan, tidak berkepit dengan mak ayah sewaktu program sekolah, namun sesekali mereka akan mencari-cari.

Ya, anak-anak ini mencari-cari wajah ibu dan ayah mereka dicelahan ratusan wajah-wajah lain.

Sebaik terpandang wajah ibu atau ayah, satu perasaan lega dan selamat pasti hadir dalam lubuk hati. Satu perasaan yang sukar aku nak ungkap dengan kata-kata. Seolahnya hati berkata,

‘Oh, ayah dan ibu aku ada.’

Pasti hadir perasaan tenang, lega, selamat dan memberi semangat.

Kita pernah menjadi anak kecil suatu ketika dahulu. Aku yakin kalian faham perasaan itu.

Tak kiralah anak kita itu tidak pandai ke, langsung tiada harapan dalam peperiksaan ke, atau pandai berdikari dan urus diri sekali pun.

Itu anak kita. Hadir dan beri mereka satu perasaan yang istimewa buat mereka. Tolong ya!


Jerawat Muncul Selepas Raya,  3 Bahan Mampu Hilangkannya Dengan Pantas!

Percaya atau tidak selepas berhari raya, jerawat pasti akan muncul di wajah. Pemakanan secara berleluasa ketika berhari raya juga ditambah dengan jumlah minyak yang tidak terkawal antara penyebab hormon berubah.

Inilah penyebab utama kemunculan jerawat berlaku. Jangan panik dan bimbang untuk kembali bekerja dengan jerawat di muka, sebaliknya cubalah petua yang diberikan ini. Kesemua bahan ini tidaklah sukar untuk dicari malah pasti sentiasa ada di dapur rumah anda. Jom cuba.

Sental Lemon
Asid yang terkandung di dalam sebiji buah lemon sebenarnya amat banyak fungsinya. Salah satunya adalah menghilangkan jerawat di muka.

Kandungan asid dalam lemon dapat mengurangkan radang pada kulit berjerawat serta membersihkan pori-pori wajah yang tersumbat. Bukan itu sahaja, malah lemon juga bertindak mencerahkan kulit dan menghilangkan bintik hitam.

Ambil lemon dan sental pada seluruh kawasan berjerawat. Biarkan kering selama 15 minit kemudian barulah dibilas bersih.

Guna Cuka Epal
Selain lemon, cuka epal yang anda gunakan dalam kebanyakkan membuat beberapa jenis menu ini juga bertindak pantas untuk meredakan jerawat. Asid yang terkandung di dalamnya bertindak menghilangkan sel kulit mati.

Malah antioksidan yang juga terkandung di dalamnya berfungsi mempercepat proses penyembuhan kulit akibat jerawat. Apa yang perlu anda buat adalah dengan membancuh 5ml cuka bersama sedikit air dan sapu pada jerawat. Biarkan selama 30 minit dan bilas dengan air suam. Lakukan sebelum waktu tidur.

Kunyit Hidup & Garam
Kunyit hidup memang sangat berkesan menyembuhkan jerawat. Ambil sedikit kunyit hidup dan kemudian tumbuk halus bersama sedikit garam kasar.

Sapu dan letakkan di tempat jerawat dan biarkan hingga ia kering. Mungkin anda akan merasa sedikit pedih namun biarkan sahaja hingga kering. Hasilnya jerawat akan terus kecut.

Tip Cerahkan Kulit Muka Dengan Pantas

Selepas jerawat makin pulih, jika ada banyak masa di kampung halaman, ada baiknya anda cuba petua cerahkan kulit muka pula. Petua guna bahan dapur ini paling senang dicuba malah tak perlukan kos yang tinggi.

Penggunaan tiga bahan ini iaitu beras pulut, garam dan gula bukan hanya buat kulit cerah bahkan juga memulihkan masalah jerawat dan melembutkan kulit wajah. Tidak salah jika kita mencubanya.

Bahan-bahan:
2 sudu makan beras pulut
1 sudu teh gula
1 sudu teh garam

Satukan kesemua bahan ini di dalam kuali dan sangai kering kesemua bahan ini. Apabila bertukar keperangan, angkatlah dan kisar bersama sedikit air.

Pastikan bancuhan tidak terlalu pekat dan tidak terlalu cair. Apabila bancuhan telah sejuk, ratakanlah ke seluruh wajah. Biarkan seketika hingga kering, kemudian gosoklah lembut ke seluruh wajah.

Lakukan urutan perlahan-lahan dengan teknik gosokan secara membulat. Teruskan menyental wajah sehingga anda berpuas hati. Sental pada bahagian hidung dan kawasan berjerawat lebih lama. Biarkan seketika kemudian barulah dibilas dengan air bersih. Hasilnya kulit akan lebih cerah sejurus selesai, lembut dan masalah jerawat juga dapat diatasi.


5 Tahun Kami Tunggu Zuriat Sendiri, Akhirnya Allah Beri Kami Berganda, Bukan 2 Tapi 3!

Disahkan mengandung anak kembar pastinya diimpikan oleh semua wanita. Hebat rasanya malah dianggap rezeki paling hebat.

Mengimpikan sepasang anak kembar sememangnya menjadi keinginan semua pasangan suami isteri namun diberikan rezeki Allah kembar tiga pastinya terasa bagaikan satu keajaiban yang tidak mampu diluahkan dengan kata-kata.

Inilah yang dilalui oleh pasangan suami isteri, Nurzahirah Mohamed Ibrahim dan suaminya, Mohd Najib Fahmi Mohd Tahar. Pasangan kembar tiga mereka, Daim Haris, Danisha Huda dan Darwisy Hakim kini sudah pun berusia 2 tahun 7 bulan.

“Sungguh saya terkejut dan gembira tidak terkata apabila doktor mengesahkan saya mengandungkan anak kembar. Bukan dua tetapi tiga!

Tak dapat saya gambarkan perasaan gembira dan terkejut. Tidak terkata dan sangat bersyukur kerana diberikan anugerah tidak ternilai. Akhirnya penantian kami suami isteri dimakbulkan olehNya.

Lima tahun saya tunggu untuk peroleh zuriat selepas melangsungkan perkahwinan pada 3 Oktober 2009. Lama menunggu namun Allah beri kami berganda.

Semuanya selepas saya menjalani rawatan kesuburan di Pusat Bersalin Barakah, Bandar Puteri, Klang. Dua tahun juga saya ambil pil kesuburan dan akhirnya saya buat suntikan hormon di perut setiap dua hari sekali. Sebulan selepas itu saya disahkan hamil. Sungguh saya bersyukur.

Sama seperti ibu hamil lain, saya juga mengalami morning sickness pada waktu pagi dan waktu tengah malam. Namun saya mula membiasakan diri.

Alhamdulillah tiada alahan yang saya alami semasa mengandung. Namun saya dinasihatkan oleh doktor untuk lebihkan pemakanan yang mengandungi zat besi seperti daging, bayam, kerang dan juga hati untuk menambah darah kerana darah saya agak rendah ketika itu.

Perut saya juga membesar dengan cepat seperti kandungan 6 atau 7 bulan, padahalnya ketika itu kandungan saya baru berusia 5 bulan.

Pernah juga saya ditahan selama 5 hari di hospital kerana mengalami kontraksi seperti mahu bersalin. Syukur setelah rawatan diberikan saya kembali pulih.

Setelah kandungan berusia 29 minggu, saya dimasukkan ke hospital dan doktor terus memberikan tarikh untuk saya bersalin iaitu pada 34 minggu.

Tiada pilihan lain kerana kedudukan 2 bayi di dalam perut yang songsang dan seorang lagi melintang di bawah perut. Saya dinasihatkan untuk berehat di hospital sahaja sepanjang tempoh itu.

Saya serta kandungan sentiasa dipantau oleh doktor pakar, manakala setiap 4 jam sekali jururawat akan memastikan ketiga-tiga bayi berada dalam keadaan selamat.

Malah saya juga terpaksa dipakaikan dengan tali pinggang sokongan untuk menjaga tulang belakang dan mengurangkan sakit pinggang yang saya alami.

2 Jun 2014 menjadi satu tarikh yang begitu dinantikan kami berdua. Walaupun sangat teruja untuk melihat anak-anak kami sendiri dalam beberapa jam lagi namun disudut hati ini juga terasa amat takut.

Untungnya bukan hanya suami malah ibu mertua saya, Hajah Shahrumbi juga dibenarkan untuk masuk ke dewan bedah kerana dia merupakan seorang staff nurse di hospital itu.

Lebih kurang 20 orang termasuklah doktor pakar bedah, doktor pakar anestetik, doktor pakar kanak-kanak, doktor pelatih serta jururawat menyambut kelahiran anak saya.

Tepat jam 9 pagi, bilik bedah yang sunyi bertukar menjadi meriah dengan suara tangisan tiga-tiga bayi saya. Anak pertama saya, Daim Haris (1.8kg) dilahirkan diikuti Danisha Huda (1.6kg) dan selang 2 minit kemudiannya barulah Darwisy Hakim (2kg) dikeluarkan.

Daim Haris dan Danisha Huda ditunjukkan terus kepada saya manakala Darwisy Hakim terpaksa dimasukkan terus ke unit rawatan rapi NICU kerana kurang oksigen.

Ketiga-tiga bayi kembar saya ini dimasukkan ke dalam inkubator kerana saiz dan berat badan mereka yang masih kecil. Keadaan saya pula sedikit lemah, dua kali juga saya pengsan ketika bangun dari katil, kerana kehilangan banyak darah.

Hari ke 9 saya dan Darwisy Hakim dibenarkan keluar hospital. Manakala Daim pada hari ke 14 diikuti Danisha pada hari ke 21. Kami sangat gembira malah seluruh keluarga teruja untuk melihat ketiga-tiga kembar ini bersama untuk kali pertama.

Memori Indah
Pengalaman menjaga mereka semasa bayi amat berharga dan takkan saya lupakan. Saya berpantang di rumah ibu ketika itu. Dalam sekelip mata sahaja, rumah ibu terus bertukar seperti pusat asuhan kanak-kanak. Mana tidaknya, hampir kesemua ruang, dari ruang tamu, dapur, bilik dan bilik air semuanya terdapat peralatan bayi.

Pada peringkat awal kami memakaikan kembar 3 ini dengan baju warna yang berlainan supaya tidak tertukar. Mereka juga telah saya sediakan buku catatan masing-masing supaya perkara seperti memberi susu, menukar lampin dan memberi ubat dan sebagainya tidak tertukar.

Banyak kenangan lucu yang kami lalui ketika waktu ini. Pernah suatu hari tokwan mereka, iaitu ayah saya memakaikan Daim dengan baju berwarna merah jambu kerana dia sangkakan itu adalah Danisha.

Dan ini bukan terjadi sekali tetapi beberapa kali juga. Malah Darwisy dan Daim juga selalu tertukar. Memang sangat lucu ketika waktu itu.

Bagi saya dan suami memang kami dapat bezakan ketiga-tiga mereka kerana mereka bukanlah kembar seiras. Tidak hanya ibu dan ayah malah kami juga dibantu oleh dua orang pembantu lain yang membantu melancarkan lagi perjalanan harian kami.

Ketika itu, walaupun saya masih lemah dan sangat penat malah luka pembedahan juga masih belum sembuh sepenuhnya tetapi kehadiran mereka di dalam keluarga saya membuatkan saya lebih sempurna dan gembira.

Sejak hadirnya kesemua anak-anak ini, adakalanya saya dan suami terasa seperti selebriti. Jika kami sekeluarga keluar di hujung minggu, sebaik kereta sorong bayi ditolak, ramailah yang teruja dan bertanyakan pelbagai soalan kepada saya dan suami.

Begitulah sepanjang perjalanan kami sepanjang hari itu. Saya tidak kisah malah seronok berkongsikan cerita dan pengalaman saya kepada mereka yang ingin tahu.

Kepada mereka yang berkahwin tetapi masih belum diberikan rezeki untuk punya zuriat sendiri, janganlah berputus asa. Berusaha dan berdoalah.

-Zahirah-


Air Detoks Rawat Perut Buncit, 2 Bahan Tidak Terjangka, Memang Mantap!

Masalah perut buncit bukan hanya dialami wanita sudah berkahwin. Ada juga anak dara yang mengalami masalah perut buncit. Semuanya gara-gara pemilihan makanan dan amalan pemakanan yang kurang sihat.

Bagi wanita yang melahirkan anak pula adalah satu hal yang biasa. Namun ada juga gejala perut buncit selepas bersalin yang dipanggil sebagai Diastasis Recti. Diastasis Recti adalah keadaan di mana ada lebihan pada bahagian kiri dan kanan perut.

Walaupun tidak merisaukan namun perut buncit buat ibu rasa tidak yakin pada diri sendiri. Selain melakukan tekan tubi dan senaman regangan pada perut, tak salah jika anda mencuba petua dua bahan ini.

Petua yang dikongsikan oleh Azlina Aina ini baik juga untuk kita cuba. Katanya detok ini baik untuk merawat masalah perut buncit dan masalah lain.

Detoks baik untuk merawat kolestrol tinggi, darah tinggi, kencing manis, perut buncit dan untuk sahabat-sahabat yang ingin menurunkan berat badan, boleh cuba ni.

Bahan-bahan:
1 biji lemon
1/2 sudu halba(sangai terlebih dahulu)

Caranya:
1. Hiris nipis lemon.

2. Sangai halba terlebih dahulu.

3. Masukkan dua bahan ini ke dalam jug besar dan tuangkan air panas.

4. Tunggu suam kemudian baru minum. Yang selebihnya isikan dalam botol dan simpan dalam peti ais.

5. Jika airnya dah habis, boleh tambahkan air panas.

Bila kali ke 3, buang lemonnya dan buat baru. Proses pembuangan toksin melalui pembuangan air besar, kecil dan peluh. Yang ada gastrik pun boleh minum, sebab tu saya letak halba. Air lemon kosong tak sesuai bagi yang ada gastrik.

Selamat mencuba.


Pencemaran Dari Dapur Rumah Sendiri. Elak Terjadi Kena Check Kebersihan 2 Perkakasan Ni!

Sebagai ibu yang menyediakan makanan untuk seisi keluarga, kita sering beranggapan apa yang kita masak semestinya bersih dan selamat untuk dinikmati.

Pun begitu, sedar atau tidak pencemaran makanan juga boleh berpunca daripada dapur kita sendiri.

Bukan apa, ramai yang terlepas pandang dengan tahap kebersihan perkakasan memasak yang digunakan.

Terutamanya bila menyentuh tentang penggunaan blender dan chopping board.

Dalam sedar atau tidak sebenarnya mesin pengisar makanan atau pun chopping board yang sering kita gunakan adalah antara dua perkakasan memasak yang rupa-rupanya ada menyembunyikan bakteria jika tidak diselenggara dengan baik.

Ini sebagaimana apa yang didedahkan oleh Dr Aida Azmi Official ini. Jom semak perkongsian ini, semoga dapat memberi manfaat.

Just nak kongsi sikit perkara-perkara yang dekat dengan kita, yang mungkin kita tak perasan sebab kekerapan kita menggunakannya.

Cuba lihat gambar blender di bawah. Bagi jenis jug yang boleh dibuka begini, berapa kerap anda buka dan cuci?

Sesetengah orang tidak tahu pun jika blender yang beliau gunakan sekian lama boleh dibuka dan dibasuh.

Di dalamnya ada satu getah bulat yang berfungsi sebagai pengetat dan penebat kebocoran cecair yang diisi di dalam blender tersebut.

Di bawah ini la sisa makanan selalu terperangkap. Sisa makanan ini akan mereput dan akhirnya menjadi tempat pertumbuhan bakteria.

So lepas ni, ibu-ibu, mak-mak, anak2 dara yang selalu memasak tu boleh check blender masing-masing ok. Bukak dan cuci bersih. Boleh juga direndamkan air panas sebentar untuk menyah kuman.

Yang kedua adalah chopping board.

Bagi yang masih gunakan chopping board jenis kayu, perhatikan permukaannya. Pasti dah terhakis, kan?

Ia boleh menyebabkan pencemaran fizikal iaitu serpihan kayu masuk ke dalam makanan. Selalu yang saya perhatikan, penjual daging dan ayam di pasar menggunakan chopping board jenis kayu ini.

Saya nasihatkan bertukar kepada jenis chopping board jenis plastik (PE dan HDPE) – yang bewarna putih kebiasaannya (namun kini ada juga chopping board yang menggunakan color coding).

Kerana ia kurang risiko pencemaran fizikal tetapi tetap perlu dibersihkan dengan baik bagi mengelakkan ia menjadi pusat pembiakan bakteria.

Ok, cukup 2benda ni dulu. Nanti tolong check, ok?


“Hari Jumaat Untuk Suami Bersedekah Pada Keluarga.” Ozlynn Kongsi Tip Elak Suami Culas Bayar Bil & Beli Barang Dapur

Dalam sesebuah rumah tangga, suami menjadi ketua keluarga manakala isteri pula membantu. Tugas mencari nafkah semestinya terletak pada ketua rumah tangga.

Bagi Ozlynn atau nama sebenarnya Roslinawaty Ismail, bab belanja dapur semestinya terletak di bahu sang suami. Dia yang juga isteri kepada pelawak dan penyampai radio terkenal, johan bersyukur kerana suami tidak culas dengan perkara tersebut.

Dalam perkongsiannya di instagram, dia mengakui suaminya tidak lokek bab berbelanja untuk keluarga. Malah, menuruti permintaan isterinya ketika membeli barangan keperluan dapur.

Hari jumaat utk suami bersedekah pada keluarga.. ni tips utk kaum hawa ye.. boleh guna pakai idea nih.. yg mane laki asik nak ngelat jek beli brg dapur atau bayar bil.. haaaa gunakan kuasa ari jumaat mcm nih..

“sblm depa pi ready solat.. bg dorg buat amal dulu🤣🤣 .. mekasih suami.. moga Allah limpahkan lagi rezeki buat u.. yg nak melantak pun u.. yg nak pakai pon u.. so hadap yek,” tulis Ozlynn di kapsyennya.

Walaupun perkongsian tersebut nampak lucu dan menghiburkan, tetapi yang pasti, Johan adalah suami yang prihatin dan menghargai isteri serta keluarganya.


“Lama Tak Guna Perkataan Mak & Ayah” Seminggu Kahwin & Inai Dijari Isteri Masih Merah, Suami Meninggal Dunia Kemalangan

Ajal maut, jodoh pertemuan segalanya ditentukan Sang pencipta. Sebagai hambaNya kita harus reda dan sabar menerima ujian yang melanda.

Demikian juga dengan wanita ini. Inai di jari masih belum  hilang merahnya, si isteri sudah diduga dengan kehilangan suami buat selama-lamanya. Lebih memilukan pasangan ini baru sahaja melangsungkan perkahwinan pada minggu lalu.

Arwah Dr Mohammad Farid Ismail, 28 tahun yang berkhidmat sebagai pegawai perubatan di Hospital Tuanku Fauziah, Kangar terlibat dalam satu kemalangan jalan raya dan maut dalam kejadian tersebut.

Dalam kejadian kira-kira jam 7 pagi itu, Dr Mohammad Farid  dipercayai hilang kawalan sebelum melanggar tiang elektrik di pembahagi jalan. Ketika kejadian, difahamkan mangsa yang berasal dari Pendang, Kedah itu dalam perjalanan ke tempat kerjanya.

Apa yang membuatkan ramai sebak bila mana mengetahui arwah merupakan anak yatim piatu. Dalam satu perkongsiannya di instagram usai selamat diijabkabulkan, arwah ada memuat naik perasaan gembira kerana mendapat mak dan ayah baru setelah sekian lama tak berpeluang memanggil panggilan itu.

Semoga si isteri tabah mengharungi dugaan. Bersama kita menghadiahkan fatihah dan mendoakan agar rohnya bersama dengan mereka yang diredhai.


2 Tahun Sama-Sama Diuji Kanser Usus Tahap 4, Wanita Ini Reda Ibunya ‘Pergi’ Dulu Akibat Kemalangan. Sebaknya Baca!

Ajal maut , jodoh pertemuan semuanya di tangan Tuhan. Kita hanya mampu merancang, yang menentukan adalah Dia Yang Satu.

Bagi Farah Fakira, 21 tahun,  pemergian arwah ibu kandung dan ibu mentua dalam satu  kemalangan jalan raya adalah ujian dariNya.

Sebaknya baca perkongsian pengasas produk terkenal ini.

Biarpun menerima ujian yang cukup hebat, namun Farah tidak buruk sangka kepada Dia Yang Maha Esa. Bahkan, dia menganggap itu satu ujian yang sedikit berbanding orang lain yang mungkin menerima yang lebih hebat lagi.


Cara Buat Nuget Ayam Tempura Homemade Extra Sihat Untuk Anak. Wanita Ini Kongsikan Resipinya. Mudah & Halal!

Sebut sahaja nuget, pasti anak-anak paling teruja. Jika ke pasaraya pasti tak sah jika tidak singgah di ruang yang menempatkan makanan ini.

Sebenarnya nak buat nuget ayam sangat mudah. Malah, air tangan ibu pasti lebih menyihatkan dan terjamin kebersihannya. Maklumlah, semua bahan yang digunakan tentu lebih terjamin.

Tempura nuget homemade..

Asalnye nak buat sosej.. tapi takde plastik aiskrim tu,terjadi lah nuget ni.. hehe.. lembut, takde lemak atau keraguan sebab totally isi ayam bahagian dada yang digunakan.. senang nak buat tapi leceh sikit part nak potong ayam kecik2 sebab saya kisar guna pengisar biasa je..

Bahan-bahan

1. isi ayam (saya pakai bahagian dada dipotong kecil2) dalam 700gm
2. telur 2 biji
3. bawang putih 5 ulas
4. bawang merah 2 biji (saiz sedang)
5. lada hitam (ditumbuk) ikut suka nak banyak mana
6. tepung ubi kayu 3 sudu
7. garam dan perasa (ikut suka)
8. tepung goreng serbaguna (saya guna brand aroma. sedap sebab dia ade rasa pedas-pedas sikit. brand aji pun sedap.)
9. sedikit butter

Cara membuat:

1. Kisar semua bahan (boleh guna food processer jika ada. kalau tak, boleh guna blender. tapi kisar perlahan2 sebab takut blender rosak.

2. kemudian, adunan dikukus lebih kurang 30 mnt. (sebelum masuk adunan, saya ada sapu butter sikit di loyang supaya nuget cake senang dikeluarkan)

4. kemudian, potong nuget cake mengikut saiz dan bentuk yang kita suka. 5. bancuh tepung serbaguna dengan air. jangan pekat sangat dan jangan cair sangat supaya nugget tersalut dengan sekata.

6.celupkan nuget dalam tepung serbaguna dan goreng sehingga garing.

kalau nak rasa lebih sihat, boleh juga grill nuget cake tu..

selamat mencuba..


Jangan Kedekut Dengan Isteri Bagi Duit Belanja. Boleh Jadi Duit Selit Nanti.

Suami isteri hidup saling melengkapi untuk bahagia.

Jika suami susah, isteri bantu. Itulah yang dinamakan perkongsian sebuah rumahtangga.

Seperti kisah ini, duit pemberian suami setiap bulan disimpan secara rahsia. Walaupun sedikit, jika lama tentu membukit.

Namun, digunakan untuk kecemasan. Ikuti perkongsian inspirasi ini.

Semalam suami diam je..nampak runsing.
Lepas saya paksa baru dia cakap ,nak guna duit sikit…

Tak cakap banyak terus godek beg duit yg x pakai (ini saja letak nk ambik gambo kenangan) ..terus bagi suami..terkejut dia kenapa duit berlipat rapi ni..dia cakap x payah sebab ni duit saya simpan..saya tetap bagi juga..senyum keluar air mata dia..tapi tula x jadi nangis sebab dia kena bayar double nnt

Memang duit saya simpan tp datang dr suami juga..setiap kali suami bg duit gaji , kadang upah dia g buat part time saya selit kan sekeping dalam beg diam2..balik kampung mak mertua selitkan dalam beg pun saya simpan..tak sangka dia saya boleh simpan banyak tu sbb saya ni “deras” juga kalau ada duit..
Tapi tu la setiap duit penat lelah suami,mak mertua,mak sendiri bagi ada “sentimental value” nya sendiri.

Pastu suami cakap betullah ustaz kata isteri ni pandai buat MAGIC

Moral para suami jangan kedekut dgn isteri nak bg duit belanja.. insyaallah ada isteri yg pandai buat magic nnt,jangan kedekut dengan isteri ,sempit rezeki nnt.. ustaz yg kata ye.

Kredit: Chienta Mul’ aien II


Viral Video Anak Curiga Kenapa Ayah & Ibu Tidur Bilik Sama.  Jadi Apa Cara Terbaik Untuk Jawab Ye?

Semakin hari usia anak-anak kita semakin meningkat dan kita pula akan cuba asingkan tempat tidur mereka bagi menjaga keharmonian dalam hubungan kekeluargaan. Apatahlah lagi mengasingkan tempat tidur anak lelaki dan perempuan, ini sangat penting demi keselamatan anak-anak juga.

Pun begitu, lumrah anak-anak ini setiap tindakan yang mak ayah buat atau putuskan akan ditanya dek kerana sifat ingin tahu yang tinggi dalam diri mereka. Justeru sebagai ibu ayah, anda perlu bersedia untuk menjawab persoalan-persoalan dan rasa curiga anak-anak pada masa-masa tak terduga.

Contohnya sebagaimana perkongsian video daripada pemilik akaun TikTok hawaje, apabila sedang bersembang di dalam kereta dan tiba-tiba anaknya Yaya mempersoalkan kenapa ayahnya tidur sebilik dengan ibunya. Sedangkan dia dan adik beradik lain, tidur di bilik masing-masing.

Itulah gelagat anak-anak kita, bukan bertanyakan soalan berkaitan tempat tidur malah banyak lagi soalan-soalan lain bakal ditanya oleh anak-anak.

Learning Moment

Menurut Akhi Fairuz Al-Jengkawi di akaun facebooknya, ia dipanggil learning moment.

“Ketawa saya tonton gelagat ibu dan anak dalam video Tiktok yang ini. Anaknya bertanya, kenapa papa yang dah besar tidur satu bilik dengan mama, sedangkan dia dan adik beradik yang lain tidur asing-asing. Ibunya hanya mampu ketawa dan suruh tanya papa nanti.”

Tuan puan, sebenarnya inilah yang dipanggil learning moment dalam pendidikan seksualiti. Ia adalah waktu dan ketika anak-anak bertanya soalan yang sangat telus.

“Mama, kenapa mama mengandung?”
“Kenapa mama tak solat?”
“Macam mana mama boleh lahirkan anak?”
“Persetubuhan tu apa?”
“Jimak tu apa?”
“Liwat tu apa papa?”
“Rogol tu sama macam liwat ke mama?”

Dan 1001 persoalan lagi. Tak kira masa, tak kira tempat, anak-anak akan tanya je. Cuma, buat ibu ayah, please jangan react begini bila anak bertanya soalan seperti yang dinyatakan,

“Dah besar nanti kau tahulah sendiri!”
“Amboi, kecik-kecik dah tanya soalan macam tu!”
“Apa tanya soalan macam tu? Mama cilikan nanti mulut, baru tau!”
“Pergi tanya papa.” Bila tanya papa, “tanya pada mama.”

Paling lejen langsung tak jawab. Hanya diamkan sahaja.

Tu yang sampai anak cari sendiri. Akhirnya terjebak dengan pornografi, dek curiousity yang tidak disantuni dengan baik oleh ibu bapanya sendiri.

Baik, untuk soalan anak puan dalam video Tiktok ni, ini jawapan yang boleh diberikan :
Anak : Ma, nak tanya. Kami adik beradik dah tidur asing-asing. Lepastu kenapa papa penakut? Asyik tidur dengan mama je.
Mama : Kenapa kakak tanya soalan macam tu? (Sebelum jawab tanya dulu)
Anak : Ya lah, abang tidur asing, kakak tidur asing, tapi kenapa papa yang dah besar tidur je lagi dengan mama. Dulu mama kata kena tidur bilik sendiri sebab dah besar. Tapi papa lagilah besar, tidur je dengan mama.
Mama : Oh, bagus soalan kakak tu. Macam ni, pengasingan tempat tidur ni sebenarnya mengikut suruhan Nabi SAW. Nabi sebut bila anak berusia 10 tahun, anak lelaki dan perempuan kena diasingkan tempat tidur. Macam mama dan papa tidur satu bilik sebab kami suami isteri, sudah berkahwin.

Asing bilik ni bukanlah semata-mata kakak atau abang dah besar, tapi bilik ni adalah ruang privasi bagi anak-anak mama. Inilah tempatnya untuk bersiap lepas mandi, aurat terdedah ketika tanggalkan pakaian, bermain, berehat, tidur dan lain-lain.

Sebab tu papa dan mama hias cantik-cantik bila kakak dan abang. Nak bagi anak-anak mama hargai bilik tidurnya, bersihkan katil bantal tilam lepas bangun tidur dan macam-macam lagi.

Cuma, ada adab yang agama gariskan. Anak-anak yang belum akil baligh perlu minta izin nak masuk bilik mak ayah pada 3 waktu, sebelum subuh, tengah hari dan selepas isyak.
Mama dan papa pun kena minta izin untuk masuk bilik anak-anak yang dah akil baligh. Semua ni untuk menjaga aurat masing-masing, walaupun kita anak beranak.

Anak : Tapi mama dan papa duduk satu bilik tak terdedah ke aurat?
Mama : Pandai anak mama. Betul, memang mama akan melihat aurat papa, papa pun melihat aurat mama. Namun, ia dibenarkan. Sebab seperti yang mama sebut tadi, mama papa dah berkahwin, dihalalkan. Bahkan Allah bagi pahala.

Sebab tu Islam ni menitik beratkan soal maruah diri, perkahwinan, perhubungan suami isteri, pergaulan antara lelaki dan perempuan, aurat dan semuanya.
Kakak faham tak?

Anak : Faham mama.
Mama : Nanti kalau ada soalan lagi nak tanya, tanya je ok. Mama dan papa boleh jawabkan Inshaallah.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Pernah Keguguran 3 kali, Kini Miliki 10 Orang Anak Di Usia 35 Tahun. ‘’Ni Rahsia Awet Muda Saya”

Benarlah apa yang dikatakan, setiap dari anak-anak itu ada rezekinya sendiri. Kehadiran anak juga adalah rezeki selain pengikat kasih sayang dia antara suami dan isteri. Kehadiran mereka memeriahkan suasana di rumah selain ragam mereka yang lucu.

Melalui perkongsian Puan Wan Nurul Melissa, 35, yang mempunyai 10 orang anak dan masih berpantang anak yang ke 10 selepas dilahirkan 22 Julai lalu, kehadiran anak-anak ini dianggap rezeki buatnya dan suami.

“Sebenarnya ramai tak sangka saya ibu kepada 10 orang anak (7 lelaki dan 3 perempuan). Di usia yang masih muda dan dengan keadaan sekarang ini, pergi mana-mana pun bila orang lihat saya bawa anak-anak yang masih kecil ada yang tanya anak sendiri atau anak buah.

“Bila jawab anak sendiri mereka tak percaya tapi bila terangkan baru mereka faham,” katanya.

“Masa mula-mula nak jaga anak ramai memang rasa susah, tapi alhamdulillah Allah sangat mempermudahkan urusan saya dan suami. Anak-anak seolah faham dan mereka jarang nak buat perangai.

“Saya bersyukur dengan membuat bisnes online ni dalam masa sama dapat tengok dan pantau anak-anak. Kami suami isteri bergilir jaga dan pembantu pun akan datang pagi, petang balik,” katanya.

Wan Melisa menyatakan memandangkan dia pun mempunyai 9 beradik dan dari keluarga besar, bila anak ramai lagi seronok. Manakala suami pula ada 4 beradik dan mempunyai kembar.

“Saya juga sangat bersyukur mempunyai anak yang senang dan dengar cakap. Masing-masing dah faham apa perlu buat. Contoh lepas main, makan semua kena kemas. Anak-anak ni bila dah terbiasa dengan disiplin automatik mereka akan faham dan ingat sampai bila-bila.

“Lagi satu, ikatan kekeluargaan antara kami sangat kuat kerana suami sentiasa ingatkan walau apa pun berlaku, masing-masing kena sayang dan sentiasa bertolak ansur satu sama lain.

Tambah Wan Nurul Melissa lagi, anak-anak yang dah besar seolah faham dan akan sama-sama melakukan kerja rumah dan menjaga adik-adik.

“Percayalah bila kita yakin dengan perancangan Allah, rajin mencari rezeki dengan niat untuk membahagiakan keluarga, semua itu dipermudahkan,” kongsinya.

Walau apa pun pendapat, hanya pasangan suami isteri itu saja yang tahu. Hormati setiap pendapat orang lain.

Apa yang penting amanah yang diberikan ini perlulah dijaga dan dibesarkan sebaik mungkin agar semua anak-anak menjadi soleh dan solehah. Bagaimana kita nak mencorakkan anak-anak semuanya dari acuan ibu bapa sendiri.

“Asalnya kami tak plan nak berapa anak kerana suami seorang saja yang bekerja dan saya pula suri rumah saja.

“Sekarang usia anak-anak 14, 11, 9, 8, 6, kembar (4 tahun), 2 tahun lebih, 1 tahun lebih dan yang ke-10 dalam pantang.

Wan Nurul Melissa berkongsi, dia berkahwin ketika usia 20 tahun manakala suami 21 tahun. Dapat anak setahun kemudiannya.

“Sebenarnya saya juga pernah keguguran sebanyak 3 kali. Kalau semua ada sekarang dah 13 orang anak,” katanya.

“Namun betullah orang kata, bila kita melahirkan anak ni setiap dari mereka pembawa rezeki yang tak disangka. Dari saya tak bekerja lepas kehadiran anak-anak saya dapat buat bisnes online dan kini sepenuh masa buat bersama suami.

“Kadang-kadang suara terkuat tu biasa. Tapi anak akan faham sendiri sebelum saya marah. Bagi saya juga ada anak ramai ni mak akan jadi awet muda. Sebabnya sentiasa melayan karenah anak-anak dari pagi sampai malam.

“Buat masa ini, kami akan fokus dan besarkan dulu 10 orang anak. Jika ada rezeki lagi Allah nak bagi kami tak menolaknya,” katanya.

Tak dinafikan anak ramai dan masih kecil memang penat. Jadi sebagai ibu saya memang dah tahu nak urus masa. Mula dari bangun pagi hingga nak tidur malam semua dah ada jadual.

Wan Melissa menambah, dia bersyukur sepanjang mengandung tiada alahan teruk. Cuma dalam trimester pertama saja alahan. Selepas itu dia kembali cergas dan boleh urus anak macam biasa.

Begitu juga melahirkan anak, semua 10 anak saya lahirkan secara normal dan mudah. Macam anak yang ke-10 ini saya lahirkan ketika usia kandungan 38 minggu dan hanya mengalami kontraksi ringan sahaja.

[ARTIKEL PANAS]

[TIPS]


“Muka Ikut Ibu Ni. Comelnya Baby, Badan Semangat” Tamat 40 Hari Pantang, Wanita Kerdil Dedah Nama & Wajah Bayi Lelaki

Wanita kerdil yang tular sebelum ini, Syakila Norazma Amira Zuharsema, 28 berkongsi wajah bayi lelakinya.

Mesra dengan panggilan Yaya, dia baru sahaja selesai menjalani proses berpantang selama 40 hari. Dalam perkongsian tersebut, dia turut mendedahkan nama anaknya, Muhammad Ayden Adrian yang dilahirkan seberat 2.35 kilogram itu.

Meskipun si kecil ini dilahirkan sebulan lebih awal atas nasihat doktor demi keselamatan ibu dan anak, ibu muda ini mengakui, anaknya mudah dijaga dan tak banyak ragam.

Menurut Yaya, tarikh jangkaan bersalin adalah pada 25 Februari, tetapi disebabkan keadaan fizikalnya yang cuma berketinggian 118 sentimeter, maka boleh memberi risiko kepada bayi dalam kandungan.

Perkongsian tersebut dimuatnaik menerusi akaun TikTok buyahhh. Kelihatan Ayden seiras ibunya dengan mata yang bulat. Sekali tengok macam kakak dan adik. Sangat comel, geram bila melihat wajahnya itu.

“Walaupun bersalin pada Januari lalu, tetapi bersyukur kerana Ayden tiada apa-apa masalah kecuali penyakit kuning,” ujarnya.

Wanita kerdil ini tular menerusi media sosial sebelum ini. Ketika dia mengambil keputusan untuk mendirikan rumahtangga, ada yang beranggapan dia tidak boleh hamil.

Namun rezeki Allah dapat juga merasai nikmat menjadi seorang ibu apabila dikurniakan anak lelaki.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Kasut Ni Punca Aku Tak Cukup Nafas.” Isteri Jumpa Kasut Perempuan Lain Dalam Kereta, Respond Mentua Memang Win!

Kisah ini agak mencuit hati bila mana sang suami dikatakan ‘kantoi’ dengan isterinya yang terjumpa kasut wanita lain di dalam kereta.

Ini mencetuskan situasi kelam kabut tapi kelakar bila mana ahli keluarga lain termasuk ibu dan bapanya turut memberi respond.

Awalnya tiada yang mengakui sehinggalah akhirnya adik perempuan Fairuz yang baru terbaca perbualan di dalam grup keluarga mengaku kasut itu miliknya.

Kasut ni punca aku tak cukup nafas pagi tadi. Bini tanya kasut siapa aku pun ingat kasut dia. Menggelabah tanya mak tanya semua orang siapa punya kasut. Tenang tenang je adik pompuan aku sorang lagi baru bangun cakap ini kasut dia. Bini gua muka dah tak macam orang dah.

Ingat adik adik perempuan jangan buat abang korang macamni. Silap silap abang korang ke mahkamah pakai songkok dgn spek mata hitam karang.

Kalau tinggal kasut,tudung waima pin tudung sekalipun tolong bagitau!!!!! Fitnah akhir zaman ni seram.


Inilah Pengorbanan Ibu! Ain Edruce Tetap Menyusu Anak Positif Covid-19, Tanya Petua Banyakkan Susu Ibu .

Hati ibu mana yang tidak sebak apabila melihat anak yang masih kecil dijangkiti virus paling bahaya di dunia. Sudah pastinya ibu sanggup lakukan pengorbanan untuk anak tersayang.

Begitulah yang dilalui oleh pelakon dan pengacara Ain Edruce apabila cahaya mata sulungnya disahkan positif.

Sebelum itu, suami tercinta, Amirul Hafiz disahkan positif Covid-19 pada Ahad lalu.

Anaknya, Soraya yang baru berusia sembilan bulan dan masih menyusu badan membuatkan dia nekad meneruskan penyusuan susu ibu.

Muat naik terkini, mengenai status kesihatan anaknya menarik perhatian ramai peminatnya di media sosialnya. Ain Edruce memuatnaik foto ketika di hospital bersama anaknya berserta kapsyen meluahkan rasa syukur anaknya kembali sihat.

“Hye everybody. Sonaya okay . Time tau dia kena covid sedih ain and @amirul_hafizz .. down sgt kiteorg.. tapi she’s better now.
Thanks semua yang mendoakan .. aktif bethol die hari ni.. kite sampai x larat layan dia awak hahaha.”

Petua Banyakkan Susu Ibu

Dalam pada itu menerusi instastory 20 jam lalu, pengacara ini turut meminta peminat untuk berkongsi petua bagaimana untuk menbanyakkan susu ibu. Katanya anaknya tidak selere untuk makan sebaliknya hanya mahu menyusu badan sahaja. Dia mengucapkan terima kasih buat peminat yang berkongsi petua.

Telah Dibenarkan keluar di hospital

Rakan Artis Dan Peminat Titip Doa Untuk Anak Ain Edruce
Melihat foto anaknya berada di hospital , ramai peminatnya menitipkan doa agar anaknya kembali sihat.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Bila Mula Rasa ‘Down’, Doktor Ini Pesan Mulakan Senaman Untuk Kurangkan Risiko Depresi

Masalah kesihatan mental bukan lagi isu taboo yang disorokkan dalam masyarakat.

Ramai yang sudah terbuka dan ‘celik’ minda untuk membincangkan masalah kesihatan yang semakin membarah pada masa kini.

Perkongsian ilmu daripada doktor-doktor pakar serta pesakit yang telah didiagnosa oleh doktor telah membuka mata ramai orang supaya tidak lagi memandang remeh tentang isu kesihatan mental.

Kesedaran masyarakat yang semakin meningkat turut membantu para pesakit untuk lebih berani tampil berkongsi pengalaman masing-masing.

Untuk pengetahuan semua, kesihatan mental itu sendiri mempunyai pelbagai cabang dan perbezaannya.

Bukan semua orang mempunyai masalah mental yang sama, dan hanya doktor pakar sahaja yang berhak untuk memeriksa dan membuat pengesahan jenis sakit mental yang dihadapi pesakit.

Menurut perkongsian Dr Rozanizam Zakaria, Pakar Psikiatri, Pensyarah, Penulis dan  Mental Health Educator Vice President II I-Medik bila seseorang mula rasa down, lesu, serabut dan tertekan, mulalah bersenam.

SENAMAN RINGAN BANYAK MEMBANTU MENGURANGKAN RISIKO UNTUK SESEORANG UNTUK MENDAPAT MASALAH DEPRESI.

Ini kerana menurut fakta perubatan, aktiviti fizikal terutamanya senaman secara sederhana akan meningkatkan hormon-hormon seperti berikut:

Serotonin – memperbaiki mood
Dopamine – memperbaiki motivasi
Endorfin – mengurangkan kesakitan badan
Adrenalin – meningkatkan tenaga

Selain itu menurut Dr Rozanizam lagi, senaman secara konsisten juga meningkatkan nama kimia otak neurotrophin yang berfungsi memperbaiki kerosakan dalam otak manusia.

Bahkan kajian yang dilakukan oleh Harvard Public Health School turut menunjukkan berjalan kaki dan berlari secara kerap dapat mengurangkan sebanyak 26 peratus risiko masalah depresi atau kemurungan.


“Saya Kena Jaga Hati Anak-anak,”- Rita Nak Bersara Sebelum Usia 50 & Bakal Hantar Anak Ke Tahfiz

Baru-baru ini pelakon Rita Rudaini meluahkan hasrat untuk berhenti dari dunia lakonan, sebelum usia mencecah 50 tahun. Ini sebagai mana yang dilaporkan oleh Berita Harian. Menurutnya, dia ingin mengambil keputusan tersebut bukan takut tidak laku atau populariti menjunam pada usia mencecah golongan emas, sebaliknya  mahu menjaga hati dua cahaya mata, Airit Rayyan Rizqin, 12, dan Airit Qaqa Arjuna, 10, yang bakal dihantar mengikuti pengajian tahfiz.

Rita, 45, memulakan kerjaya lakonan lebih dua dekad lalu berkata, dia tidak mahu selamanya bergelar pelakon. Selain itu, keputusan itu juga demi anak-anaknya.

Rancang Aak Belajar Di Tahfiz

“Saya hanya mempunyai tempoh antara tiga hingga empat tahun sebelum bersara. Pada usia 50 tahun, saya mahu berhenti bergelar pelakon. Saya mahu menghabiskan masa di rumah dengan belajar ilmu agama. Sebenarnya, saya merancang menghantar Rayyan dan Arjuna mengikuti pengajian di sekolah tahfiz.

“Saya tak mahu anak-anak melihat saya gigih berlakon ketika itu. Saya kena jaga hati anak-anak,” katanya.

Wanita kelahiran Kangar, Perlis itu berkata, dia ingin cuba mendalami dunia perniagaan seandainya ada rezeki.

“Saya ingin menikmati hidup dengan melihat anak-anak membesar di hadapan mata.

Ketika diajukan pertanyaan tidakkah berhasrat kembali berumah tangga, Rita yang bergelar ibu tunggal sejak lapan tahun lalu berkata, setakat ini, dia langsung tidak mempunyai keinginan ke arah itu.

“Buat masa ini, perasaan mahu kembali bergelar isteri tiada. Pada usia begini, keperluan untuk diri saya tidak ada dan ditolak ketepi. Sekarang adalah masa untuk memberikan fokus pada anak-anak.

“Bagaimanapun, saya bukanlah sombong kerana percaya segala-galanya adalah kuasa Allah. Jika Allah hantar hadiah jodoh, siapalah saya untuk menolak ketentuan takdir.

“Saya akan terima dengan hati yang reda. Saya juga yakin Allah tidak pernah menghantar perkara yang tidak baik kepada kita,” katanya.
Mengenai ciri-ciri lelaki idaman, Rita berkata, dia tidak pernah memikirkan soal berkenaan.

“Seperti dikatakan, saya langsung tidak terlintas mahu mencari jodoh selepas berdepan episod kegagalan rumah tangga. Fokus saya hanya untuk membesarkan anak-anak,” kata Rita.


“Tahniah, Pasangan Artis Contoh Yang Berjaya Mengekalkan Keharmonian Rumah Tangga.” Zulkifli Zain & Isteri Sambut Anniversary Ke 44

Lama tidak mendengar khabar pasangan artis veteran ini. Sebelum ini admin ada memuat naik kisah Datuk Zulkifli Zain, 73, yang dimasukkan ke hospital.
Terbaru, Datuk Zulkifli Zain dan Datin Normala Omar, 61, menyambut ulang tahun perkahwinan ke-44 semalam.

.

Pasangan itu diraikan bersama anak-anak mereka termasuk pelakon dan pengarah teater Norzizi Zulkifli.

.

Perkongsian tersebut dimuat naik oleh Norzizi dengan beberapa keping foto dan video ketika menyambut ulang tahun perkahwinan bersama ibu bapanya di akaun Instagram miliknya.
“Selamat Ulangtahun yang ke 44 Mama Papa. Semoga sentiasa dalam lindungan Allah,” tulisnya ringkas.

Rata-rata yang melihat perkongsian tersebut mengucapkan tahniah serta turut memuji keharmonian rumah tangga pasangan ini yang berjaya mengekalkannya selama 44 tahun.


Sakit Kepala Boleh Jadi Tanda Awal Serangan Stroke. Take Note Penjelasan Dr Ini.

Strok akan berlaku sekiranya kepala sakit secara kerap dan mengalami keletihan otak dan saraf. Strok adalah punca kematian ketiga terbesar di Malaysia selepas penyakit jantung dan kanser. Punca penyakit strok kerana ia melibatkan emosi, imbangan, koordinasi badan, penglihatan, deria rasa, pendengaran dan juga pergerakan terkawal.

Menurut Dr Zubaidi Hj Ahmad, sakit kepala boleh menjadi tanda awal bagi stroke. Selanjut ikuti ulasannya mengenai perkara ini.


Gelagat Kanak-Kanak Lelaki Buat Laporan Loghat Utara Temui Ular Sawa, Bikin Netizen Berdekah!

Tular gelagat seorang kanak-kanak membuat laporan kejadian ‘mengemparkan’ penduduk kampung akibat penemuan ular sawa yang didakwa bersaiz besar.

Video berdurasi dua minit 47 saat itu memaparkan keletah Muhammad Hafiq Mohd. Asyraf, 11, berkongsi cerita berhubung penemuan reptilia tersebut di dalam longkang. Lokasi kejadian di sebuah pasar awam di Bukit Selambau, Sungai Petani Kedah.

Apa yang menarik, cara penyampaian kanak-kanak lelaki itu begitu bersahaja ketika membuat LIVE seakan laporan seorang wartawan!

Lebih mencuit hati, laporannya ‘berita terkini’  itu disampaikan dalam loghat utara yang membuatkan netizen berdekah! Sehingga kini, video itu telah mendapat share hingga 20K!

Kejadian mengemparkan penduduk kampung saya..Amat Amat Dashat…hang sempoi..

Dalam pada itu, gelagat kanak-kanak itu membuatkan netizen terhibur.

Ular sawa berjaya di tangkap

Pegawai Angkatan Pertahanan Awam (APM) Daerah Kuala Muda, Kapten (PA) Azahar Ahmad berkata, pihaknya menerima panggilan pada pukul 6.27 petang.

Katanya, empat anggota Skuad Bravo APM diketuai Koperal (PA) Siti Salmah Zakaria bergegas ke lokasi dan tiba pada pukul 7.36 malam.

“Ular sawa sepanjang empat meter dengan berat 30 kilogram akhirnya berjaya ditangkap.”


Berhenti Kerja Demi Jaga Anak & Bekerja Dari Rumah. Wanita Ini Kongsi Apa Yang Dia Rasa!

Tidak dapat dinafikan, setiap wanita akan berdepan dengan delima untuk berhenti kerja demi menjaga anak dan menguruskan keluarga tercinta. Tambah-tambah lagi jika anak-anak masih kecil dan memerlukan lebih perhatian daripada ibunya sendiri. Bila ini berlaku, wanita yang punya jawatan penting di dalam sesebuah organisasi sekali pun akan berani mengambil keputusan untuk berhenti kerja.

Umumnya, keputusan yang diambil oleh seorang wanita tersebut pasti akan ada memberi kesan pada kehidupannya. Maklumlah, dahulu ada kerjaya tetap tapi kini bergelar suri rumah tangga. Oleh itu, kebiasaannya wanita yang ada pengalaman memegang ‘duit sendiri’ ini akan selesa untuk melakukan kerja daripada rumah untuk mendapatkan pendapatan sampingan.

Ini sebagaimana yang dilakukan oleh Nurul Kasmadillawati Zakaria dan ikuti perkongsian perasaan dan pengalamannya setelah beberapa tahun berhenti kerja. Semoga ia akan dapat memberi info bermanfaat.

[su_highlight background=”#f9f2c0″ color=”#191ad4″]Ini Apa Yang Saya Rasa [/su_highlight]

“Sebab tu ada ustaz yang kata surirumah adalah pekerjaan paling mulia bagi seorang wanita. Sebab memang tak mudah. Pengorbanan paling besar ialah tinggalkan kerjaya dengan jawatan & gaji kita semata-mata untuk anak & suami. Allah juga yang akan memberi balasan untuk saya di syurga nanti. Insya Allah!”

Sumber : Nurul Kasmadillawati Zakaria


“Beli Rumah, Tapi Bukan Macam Rumah Sendiri.” Tak Dibenar Shooting Di Rumah Sendiri,  Amar Baharin Luah Rasa

Isu melibatkan pengacara Awal Ashaari dengan pihak pengurusan rumahnya menjadi viral baru-baru ini.

Belum reda insiden tersebut,kini pelakon Amar Baharin turut berkongsi masalah yang sama. Menurut suami kesayangan Amyra Rosli ini lagi, dia tidak dibenarkan melakukan aktiviti penggambaran di premisnya sendiri.

“Saya pemilik mutlak rumah itu namun tidak menetap sepenuhnya di situ disebabkan lebih banyak kerja di Kuala Lumpur dan menetap di rumah saya di sana.

“Sebagai pelakon saya sering menggunakan kediaman sendiri untuk penggambaran dan saya akur setiap aktiviti keluar masuk di rumah memerlukan kebenaran pihak pengurusan.

“Tetapi baru-baru ini saya didatangi oleh wakil dari JMB dan meminta bukti kebenaran penggambaran di rumah saya. Wakil saya telah berhubung dengan pengurusan dan mengesahkan kebenaran tetapi JMB tidak berpuas hati dan cuba mencari salah saya,” katanya.

Dalam perkongsian yang dibuat itu, Amar turut mempersoalkan hal dirinya sebagai pemilik rumah berkenaan.

“Apa guna saya sebagai pelakon membeli rumah di kawasan yang tidak dibenarkan untuk buat penggambaran sedangkan itu kerjaya saya dan saya beli rumah tersebut hasil titik peluh sendiri.

“JMB ini bila ada kuasa setahun dah lupa diri… Belum jadi wakil rakyat. Sampai mesyuarat agung tahunan pasti kena tukar,” ujarnya.

Sementara itu, suami kepada pelakon Amyra Rosli ini turut mengingatkan supaya sentiasa mengeratkan hubungan baik dalam kalangan jiran dan bukan hanya mencari masalah apabila diberi kuasa.

“Kita hidup berjiran, fikir macam mana hendak eratkan silaturrahim dan bukan bila ada kuasa di sesebuah kawasan hanya mahu cari salah orang lain.

“Sekarang ini saya rasa beli rumah tapi bukan sepenuhnya milik saya. Ramai nak ambil tahu fasal rumah saya, nasib baik tak ambil tahu hal dalam kain,” jelasnya lagi.

Awal yang juga suami kepada Scha Alyahya mengaku tidak bersalah di Mahkamah Majistret Petaling Jaya, Selangor atas pertuduhan melakukan khianat merosakkan palang pagar milik pengurusan sebuah perumahan di Damansara bulan lalu.

Mengikut pertuduhan selebriti itu didakwa melakukan khianat dengan merosakkan palang pagar milik pengurusan Challis Damansara dengan kerugian sebanyak RM600 di pondok pengawal perumahan itu di Jalan PJU 3/30 pukul 11.30 pagi pada 16 April lalu.


“Alhamdulillah, Kawan Sampai Kahwin.” Janggal Lepas Kahwin Nak Panggil Apa, Caption Pasangan Ini Undang Lucu Di Hati Netizen.

Jodoh pertemuan, ajal maut semuanya ditentukan olehNya. Kita hanya melaksanakan apa yang Dia rancang.

Bagi pasangan merpati sejoli ini, mereka yang awalnya hanya berkawan, siapa sangka mereka akhirnya bergelar suami isteri.

Kisah pasangan yang dikenali sebagai Zati Zaini dan pasangannya Ammar Azlan yang telah diijabkabulkan baru-baru ini.

Apa yang menariknya, caption yang dimuat naik di laman instagramnya mengundang kelucuan di hati netizen.

“Alhamdulillah, kawan samapi kahwin,” demikian kapsyen ringkas tapi bermakna yang ditulis oleh Zati Zaini.

Dalam pada itu, sang isteri turut berseloroh kononnya keliru untuk memberikan gelaran apa kepada suaminya.

Dalam satu perbualan antara mereka, si isteri tersasul membahasakan diri ‘Aku’ namun segera diperbetulkan olehnya setelah ditegur suami. so sweet kan mereka ni.

Berpeluang menemu bual pengantin baru ini, menurut Zati atau nama sebenarnya Nurul Izzati binti Zaini dan suami Muhammad Ammar bin Azlan masing-masing berumur 22 tahun.

“Kenal lepas Spm. Dah lama sebenarnya dia cuba berkawan dengan saya dari zaman sekolah lagi. Dia tegur di wechat cuma saya tak layan lagi masa tu. Satu hari saya pergi ke kedai makan , tak sangka di berkerja di situ. Dia pun tegur saya “eh zatizaini , kenal aku tak?”

“Lepas balik je dari kedai makan dia terus wechat saya maklumlah waktu tu kami hanya menggunakan applications wechat,” cerita Zati lagi ketika di temu bual Majalah Keluarga.

Bermula sebagai kawan biasa, mereka kemudiannya mulai rapat dan selesa berkawan.

“Lepak makan sama sama. Susah senang sama sama. Kami kumpul duit sendiri sama sama dan mulakan business kecil kecilan sama sama.

“Kami berniaga ayam (@spicychicky) di tepi jalan sama sama. Tak sangka rezeki Allah bagi dapat sambutan dari orang ramai , Alhamdulillah kami berjaya buka 4 branch sekarang.

“Bila rasa dah stabil Ammar pun berhasrat untuk pinang saya pada 25 Decembar tahun lalu dan kami bernikah pada 1 Mac 2019,” ungkap Zati lagi.


Wawa Zainal Kena Prank Dengan Suami. Lucu!

Hakikatnya untuk bahagia bukan wang ringgit semata tetapi hubungan mesra dengan pasangan.

Salah satu cara yang dilakukan oleh pelakon, Aeril Zafrel yang mengenakan isterinya,Wawa Zainal.

Hanya dengan berpakat dengan pelayan seakan cawan terjatuh ke arah Wawa. Situasi ini mengejutkan Wawa tetapi disambut gelak ketawa kesudahannya apabila Wawa menyedari itu hanya prank dari suaminya.

Kata Wawa, “wow nice prank.”

Ikuti video ni.

Kepada encik suami, kadang kala boleh lah prank isteri. Jangan serius sangat ye. Kadang kala,hidup ni kena ada senda gurau kan.Barulah rumah tangga ceria.

Sumber: Instagram Aeril zafrel